title: Vaasan kaupunginkirjasto

text: Vaasan myrkkykaappia säilytettiin kirjaston varastossa, kunnes nykyistä taloa suunnitellessa syntyi ajatus kaapin saattamisesta esille kulttuuri- ja kirjastohistoriallisena kokoelmana. Kaapin sisältämä kokoelma on käsikirjastokokoelma, mikä tarkoittaa että kirjoja ei voi lainata kotiin, mutta niitä voi tutkia kirjastossa. Monesta kirjasta on olemassa kuitenkin lainakappaleita joko omassa kokoelmassamme tai sitten muissa Suomen kirjastoissa. Joistakin teoksista on otettu myös uusintapainoksia, joten ne ovat jälleen lukijoiden saatavilla.


title: Vaasan kaupunginkirjasto

text: Myrkkykaappi on mielenkiintoinen osa suomalaista kirjastohistoriaa ja Vaasan kaappi on yksi harvoista meidän aikaamme yhtenäisenä säilyneistä kiellettyjen kirjojen kokoelmista.


title: Vaasan kaupunginkirjasto

text: Luettelo Vaasan kaupunginkirjastosta v. 1945 poistetuista Neuvostoliitolle vihamielisistä kirjoista


title: Jokamies (elokuva)

text: Jokamies () on vuonna 1915 valmistunut tanskalainen mykkäelokuva. Hugo von Hofmannsthalin samannimiseen näytelmään perustuvan draaman on ohjannut Vilhelm Glückstadt. Sen pääosaa esittää Rasmus Ottesen.


title: Jokamies (elokuva)

text: Teologiaa opiskellut Jokamies karkaa papin tyttären Sylvian kanssa ulkomaille, jossa hän ansaitsee omaisuuden uhkapelin avulla. Sylvia kaipaa isäänsä, kotiaan ja uskontoaan ja lopulta jättää miehensä. Jokamies viettelee äitinsä ottotyttären Marthan ja pakottaa siten Sylvian palaamaan luokseen. Sylvian paluun kunniaksi järjestämillään juhlapäivällisillä Jokamies saa sydänkohtauksen ja näkee koko elämänsä olleen hyvän ja pahan taistelua, jossa hän on aina seurannut Saatanan neuvoja. Juuri ennen kuolemaansa Jokamies anoo Jumalalta anteeksiantoa.


title: Jokamies (elokuva)

text: Filmfabriken Danmarkin tuottama "Jokamies" on nykyaikaan sijoitettu sovitus Hugo von Hofmannsthalin näytelmästä, joka puolestaan perustuu keskiaikaiseen moraliteettiin. Metaforisine kuva-aineksineen, takaumineen ja rinnakkaisjuonineen se poikkeaa tanskalaisen mykkäelokuvan valtavirrasta ja muistuttaa myöhempää saksalaista ekspressionismia.


title: Jokamies (elokuva)

text: Elokuvaa esitettiin Suomessa keväällä 1917. Se on nähtävissä European Film Gateway -sivustolla.


title: Oldsmobile 98

text: Oldsmobile 98 on full-size-luokan auto jota yhdysvaltalainen Oldsmobile valmisti vuosina 1940-1996.


title: Kiinan nykyvalokuvaus

text: Kiinan nykyvalokuvauksen voidaan katsoa alkaneen vuosina 1976–1977. Nykyvalokuvaus on käynyt läpi erilaisia muutoksia maan sisäisten ja kansainvälisten sosiaalisten, taloudellisten ja kulttuuristen muutosten myötä.


title: Kiinan nykyvalokuvaus

text: Kiinan valokuvauksen historian käännekohta tapahtui vuosina 1976–1979. Varhaisin ilmiö oli harrastajavalokuvaajien epävirallisen verkoston synty Pekingissä, joka dokumentoi systemaattisesti pääministeri Zhou Enlain hautajaisiin ja suremiseen liittyviä tapahtumia. Valokuvat koottiin yleisölle suunnattuihin julkaisuihin. "Huhtikun neljännen päivän liikkeenä" tunnetun ryhmän valokuvat säilyttivät tapauksen ihmisten mielissä, ja se oli tärkeä osa Kiinan nykyvalokuvauksen historian syntyä.


title: Kiinan nykyvalokuvaus

text: Varhaisessa vaiheessa alkoivat kokoontua myös valokuvauspiirit. Esimerkiksi vuonna 1979 tapaamiset aloittaneessa "Joka perjantain salongissa" Pekingissä oli yli 30 jäsentä. Spontaanisti muodostuneet yhteisöt kokosivat yhteen nuoria valokuvauksesta kiinnostuneita. Kulttuurivallankumouksen jälkeisessä vapautuneemmassa poliittisessa ilmapiirissä hankittiin tietoa valokuvauksen historiasta ja materiaaleista, sekä tutkittiin vakavasti valokuvauksen ominaisuuksia omana taiteenlajina.


title: Kiinan nykyvalokuvaus

text: Vuoden 1979 alussa muodostettiin "Huhtikuun valokuvausyhdistys", jonka ensimmäisen näyttelyn teema oli Luonto, yhteiskunta ja ihminen. Näyttelyssä oli 170 teosta 45 taiteilijalta. Näyttelyn katalogin johdannon mukaan pyrkimys oli selvästi edistää ”taidetta taiteen vuoksi”, ja vapauttaa valokuvaus poliittisen propagandan rajoituksista. Näyttelyn teoksia luonnehti humanististen arvojen palauttaminen, paluu luontoon ja yhteiskunnan edustaminen.


title: Kiinan nykyvalokuvaus

text: Eri puolilla maata perustettiin 1980-luvun alussa lukuisia uusia valokuvausyhdistyksiä. Uuden aallon valokuvaus liittyi Kiinan 1980-luvun ”Kulttuuri-innostukseen” ja "85 Art New Waven" piiriin, sekä ajan kirjallisuuden ja taiteen ”informaatioräjähdyksen” käsitteeseen. Eri länsimaista omaksuttiin uusia tyylejä ja vaikutteita, jotka olivat olleet kiellettyjä Kulttuurivallankumouksen aikana.


title: Kiinan nykyvalokuvaus

text: Länsimaisten vaikutteiden alaiset näyttelyt ja julkaisut vyöryivät Kiinaan ja satoja teoreettisia ja taidehistoriallisia kirjoja käännettiin ja julkaistiin lyhyessä ajassa. Valokuvaukseen liittyviä aikakauslehtiä alkoi ilmestyä vuodesta 1984 alkaen, ja niistä tuli suosittuja nuorten taiteilijoiden keskuudessa.


title: Kiinan nykyvalokuvaus

text: Aikakauteen liittyi dokumenttivalokuvauksen liike, joka yhdistyi läheisesti ajan poliittiseen ja yhteiskunnalliseen ympäristöön. Valokuvaajien aiheet, tyyli ja tekniikka liittyi yhteiskunnalliseen uudistamiseen ja sen piirissä kuvattiin tavallisia ihmisiä ja kiinalaisen yhteiskunnan jatkuvuuden henkeä. Se liittyi myös "Scar Art" (shangen meshul) liikkeeseen, jossa aihe oli ihmiskunnan traagisen kohtalon liittyminen Kiinan yhteiskuntaan. Suuntauksessa oli vahvaa etnografista kiinnostusta, sekä romanttista kuvausta, joka liittyi symbolisesti Kiinan uusimpaan historiaan, joka tarvitsi uudistusta. Samaan aikaan tapahtuneen Kiinan urbanisoitumisen myötä yhä useammat dokumenttivalokuvaajat kiinnittivät huomiota suurkaupunkien maisemiin, jotka olivat välivaltaisen muutoksen kourissa. Yleisiksi aiheiksi tulivat tuhotut rakennukset, länsimaisen kulttuurin ja markkinatalouden invaasio, kaupunkiväestö ja elämä suurkaupungeissa.


title: Kiinan nykyvalokuvaus

text: Uuden aallon liike oli saavuttanut tavoitteita 1980-luvun lopulla valokuvauksen hyväksymisessä taiteenalana Kiinassa. Sen jälkeen ilmestyi uudenlainen valokuvaus, jossa oli vahva kokeellinen panos ja joka liittyi nopeasti kasvavaan avantgardetaiteeseen. Kokeellinen valokuvaus syntyi 1980-luvun puolella, mutta se nousi esiin voimakkaasti 1990-luvun alkupuolella. Kokeelliset valokuvaajat elivät ja työskentelivät usein yhdessä kokeellisten taiteilijoiden kanssa ja esittivät teoksiaan lähes aina epävirallisissa taidenäyttelyissä.


title: Kiinan nykyvalokuvaus

text: Kokeellinen taide yhdistyi taiteen nopeaan globalisoitumiseen, kokeellista valokuvausta esitettiin yhä useammin kansainvälisissä näyttelyissä ja siitä tuli kulutustavaraa kasvaville taidemarkkinoille. Uudessa ilmapiirissä valokuvaajat saattoivat säilyttää kotimaassa vaihtoehtoisen taiteilijan aseman ja tehdä samalla yhteistyötä ulkomailla kansainvälisten museoiden, kuraattorien ja taidekauppiaiden kanssa.


title: Kiinan nykyvalokuvaus

text: Tähän aikaan liittyi Pekingin "East Village" -yhteisön synty. Siinä oli performanssitaiteilijoita, kokeellisia valokuvaajia ja avatgarde-taidemaalareita. Taiteilijoista useimmat olivat kotoisin Kiinan maakunnista. He löysivät yhteisiä kiinnostuksen kohteita ja alkoivat tehdä kokeellisia taideprojekteja. Myös uudenlaisia valokuvajulkaisuja alkoi ilmestyä.


title: Kiinan nykyvalokuvaus

text: Aikaan liittyi konseptuaalisen valokuvauksen käsitteen yleistyminen. Sen myötä valokuvaajat asettivat konseptin ja diskurssin representaation edelle, harjoittaen taiteellisia kokeiluita todellisuuden dekonstruoimiseksi. Elämän merkityksellisten hetkien sijaan kiinnitettiin huomiota taiteelliseen ilmaisutapaan ja teosten esityskontekstiin.


title: Kiinan nykyvalokuvaus

text: Kokeellisen kiinalaisen taiteen legitimisaatio tapahtui 3. Shanghain biennaalin (2000) ja Guangzhoun 1. triennaalin (2002) myötä. Se merkitsi taiteen laajempaa kansainvälistymistä ja valokuvaus alkoi osallistua laajemmin yhteiskunnan kulttuurielämään ja taidekasvatukseen. Vuodesta 2007 alkaen on syntynyt uusia valokuvauksen näyttelytiloja, kaupallisia foorumeita, tutkimuskeskuksia, kritiikkiä ja tutkimusta.


title: Hood film

text: Hood film on 1980-luvulla Yhdysvalloissa alkunsa saanut elokuvagenre, jolle tyypillisiä piirteitä ovat afroamerikkalaisten elämä ghetoissa köyhissä oloissa, rotusyrjintä, katujengit, hip hop ja päihteet. Genre oli suosituimmillaan 1990-luvulla, jolloin julkaistiin muun muassa elokuvat "Väkivallan kierre" ja "Boyz n the Hood".


title: Hood film

text: Yhdysvaltojen ulkopuolella julkaistuja hood film -elokuvia ovat esimerkiksi brittiläinen "Kidulthood" ja sen jatko-osat. Suomessa on joskus käytetty termiä "lähiöelokuva", kuten syrjäytyneistä lähiönuorista kertovan "Pahan kukat" -elokuvan osalla.


title: Rasmus Ottesen

text: Rasmus Ottesen (14. kesäkuuta 1871 Hulerødgaard, Hulerød – 8. maaliskuuta 1957 Kööpenhamina) oli tanskalainen näyttelijä.


title: Rasmus Ottesen

text: Virkailijaperheeseen syntynyt Ottesen aloitti teatteriuransa vuonna 1901 Kuninkaallisessa teatterissa, jossa hän työskenteli vuoteen 1930 saakka. Ottesen näytteli ensimmäisessä elokuvassaan vuonna 1910 ja työskenteli vuosina 1911–1915 Skandinavisk-Russisk Handelshusilla ja Filmfabriken Danmarkilla, jossa hän toimi myös ohjaajana. Ottesenin viimeinen elokuva oli "For frihed og ret" vuonna 1949.


title: Suosukset

text: Suosukset ovat suksia muistuttava suolla ja märällä maalla kulkemista helpottava liikkumisväline. Niitä on perinteisesti käytetty etenkin niitettäessä heinää soilta.


title: Suosukset

text: Suosukset ovat tavallisesti keskeltä avoimet, jotta ne eivät juutu suohon kiinni. Suosukset voidaan tehdä taivutetuista ohuista rinnakkain asetetuista kuusista tai juurineen kaadetusta suuremmasta kuusesta yksipuisina.


title: Oldsmobile Achieva

text: Oldsmobile Achieva on etuvetoinen henkilöauto, jota yhdysvaltalainen Oldsmobile valmisti vuosina 1991-1997. Ensimmäinen mallivuosi oli 1992.


title: Purtojuuret

text: Purtojuuret ("Succisa") on kuusamakasvien (Caprifoliaceae) heimoon kuuluva kasvisuku. Aiemmin se on kuulunut purtojuurikasvien (Dipsacaceae) heimoon, mutta nykyisin tuo heimo on Dipsacoideae-alaheimo kuusamakasvien (Caprifoliaceae) heimossa. Purtojuurten sukuun luetaan nykyisin kuuluvaksi neljä lajia, joiden lisäksi sukuun on kuvattu yli 40 muutakin lajia, mutta näiden taksonominen asema on toistaiseksi epäselvä.


title: Purtojuuret

text: Purtojuuret ovat monivuotisia ruohovartisia kasveja, joiden varret ovat sileitä ja lehdet suikeita sekä ehyitä tai hieman liuskoittuneita. Purtojuurten kukinnot ovat puolipallomaisia ja mykeröä muistuttavia. Kaikki kukat ovat suunnilleen yhtä suuria. Ulkoverhiö on nelikulmainen sekä neliliuskainen. Kukkien teriöt ovat neliliuskaisia ja yleensä sinisiä, joskus valkoisia tai vaaleanpunaisia. Purtojuurten hedelmä on pähkylä, joka jää osittain ulkoverhiön sisään.


title: Purtojuuret

text: Suomessa ja Ruotsissa esiintyy yksi purtojuurilaji: purtojuuri ("Succisa pratensis").


title: Charles-François-Prosper Guérin

text: Charles-François-Prosper Guérin (21. helmikuuta 1875 Sens, Ranska – 19. maaliskuuta 1939 Pariisi) oli ranskalainen taidemaalari ja kuvittaja, tyyliltään postimpressionisti.


title: Charles-François-Prosper Guérin

text: Pariisissa Charles-François-Prosper Guérin opiskeli École des Beaux-Arts'ssa Gustave Moreau'n johdolla. Hän aloitti uran taiteilijana vuonna 1887. Hänestä tuli Pariisin Académie de la Grande Chaumière'n professori ja vuosina 1937-1939 École des Beaux-Arts'ssa maalausopintosuunnitelman ohjaaja.


title: Gudrun Houlberg

text: Gudrun Houlberg (21. helmikuuta 1889 Viborg – 14. tammikuuta 1940 Rooma) oli tanskalainen näyttelijä.


title: Gudrun Houlberg

text: Tukkukauppiaan perheeseen syntynyt Houlberg opiskeli Kuninkaallisen teatterin näyttelijäkoulussa ja työskenteli siellä vuodesta 1906. Vuonna 1914 hän siirtyi Dagmar-teatteriin ja palasi Kuninkaalliseen teatteriin vuonna 1918. Houlberg vetäytyi näyttämöltä vuonna 1933.


title: Gudrun Houlberg

text: Houlbergin ensimmäinen elokuva oli Nordisk Filmin "Et gensyn" vuonna 1910. Vuonna 1912 hän siirtyi Skandinavisk-Russisk Handelshusille, mutta palasi Nordiskille vuonna 1916. Houlbergin tunnetuimpia elokuvia olivat A. W. Sandbergin ohjaama "Klovnen" (1917) ja "Det døde Skib" (1920). Hän teki yli 40 mykkäelokuvaa ja näytteli 1930-luvun alussa myös kahdessa äänielokuvassa.


title: Lotte World Tower

text: Lotte World Tower () on Etelä-Korean korkein, huhtikuussa 2017 yleisölle avattu pilvenpiirtäjä. Tämä 123-kerroksinen, Soulissa sijaitseva rakennus oli valmistuessaan vuonna 2016 maailman viidenneksi korkein pilvenpiirtäjä. 555-metrinen rakennus on japanilais-eteläkorealaisen Lotte-monialakonsernin rakennuttama. Vuosina 2011-2016 rakennetun pilvenpiirtäjän on suunnitellut yhdysvaltalainen arkkitehtitoimisto Kohn Pedersen Fox Associates.


title: Lotte World Tower

text: Rakennuksen 1.–12. sisältävät vuokrattavia liiketiloja (Podium). Tämän yläpuolella, 14.–38. kerroksissa on toimistotiloja (Prime office). Kerroksissa 42–71 on asuntoja (Signiel residence), joiden kuvattiin neliöhinnaltaan (1 825 USD neliöjalkaa kohden) Korean kalleimmaksi. Asuntojen korkean hinnan, niistä vuosittain perittävien maksujen ja maailmanpoliittisen tilanteen vuoksi asuntojen myynnin ennakoitiin vievän pitkään. Kerrokset 76.–101. toimivat ylellisenä hotellina (Signiel Seoul) ja kerrokset 108.-114. toimistotiloina (Premiere 7). Hotelli Signiel Seoulilla on 235 huonetta. Sen ravintolat palvelevat pilvenpiirtäjän 81. kerroksessa ja sieltä löytyvät esimerkiksi ranskalainen kolmen Michelin-tähden ravintola Stay (eräs keittiömestari Yannick Allénon ravintoloista) kuin korealaisenkin Michelin-tähtikokin ravintola Bicena. Lotte-konsernin Etelä-Korean pääkonttori oli tarkoitus siirtää rakennuksen 108. kerrokseen vuonna 2017. Rakennuksen maanalaisissa kerroksissa on pysäköintitiloja.


title: Lotte World Tower

text: Ylimmissä eli 117.–123. tasoilla sijaitsevat "havaintoasemaksi" nimetyt lasiseinäiset ja -lattiaiset näköalakerrokset (Observatorio). Rakennuksen Sky Shuttle -hissit kulkevat nopeudella 10 m/s. Näköalakerrokset ovat avoinna päivittäin kello 9.30–23.00. Pääsylippu maksaa aikuisilta 27 000 KRW (lokakuun 2017 alun vaihtokurssein vajaa 20 EUR).


title: Lotte World Tower

text: Rakennus on ollut ainakin avaamisvuonnaan suosittu nähtävyys, sillä heinäkuussa 2017 Lotte-konserni kertoi rakennukseen tutustuneen sadan ensimmäisen aukiolopäivän aikana jo 10 miljoonaa kävijää eli keskimäärin 120 000 kävijää päivässä. Kävijöistä 450 000 oli tutustunut rakennuksen huipulla sijaitseviin lasisiin Seoul Sky -näköalakerroksiin.


title: Lotte World Tower

text: Rakennuksen vieressä toimii ennen pilvenpiirtäjän valmistumista avattu Lotte World Mall -kauppakeskus ja Lotten tavaratalo.


title: Ingvald Serenius

text: Einar "Ingvald" Serenius (4. elokuuta 1900 Helsinki – 21. joulukuuta 1974) oli suomalainen arkkitehti, joka toimi Vaasan kaupunginarkkitehtina 1933–1966.


title: Ingvald Serenius

text: Ingvald Serenius oli pankinjohtaja Torsten Sereniuksen esikoinen. Poika pääsi ylioppilaaksi Turun ruotsalaisesta yhteiskoulusta vuonna 1919 ja aloitti sitten arkkitehtiopinnot Helsingin Teknillisessä korkeakoulussa. Hän valmistui vuonna 1924, teki ulkomaanmatkoja ja työskenteli Alvar Aallon toimistossa muun muassa Jyväskylän työväentalon parissa. Vuonna 1926 Serenius sai Turun ja Porin läänin apulaislääninarkkitehdin viran, jota hän hoiti Turussa vuoteen 1933 saakka.


title: Ingvald Serenius

text: Turusta Serenius muutti Vaasaan hoitamaan vakituista kaupunginarkkitehdin virkaa. Hänen ensimmäisiin tehtäviinsä kuului Vaasan pääkirjaston viimeistely edesmenneen kaupunginarkkitehti Carl Schoultzin ja Einar Flinckenbergin jälkeen. 1920-luvun klassismia ja funktionalismia yhdistäneessä rakennuksessa toimi alun perin myös maakunta-arkisto.


title: Ingvald Serenius

text: Sereniuksen töihin Vaasassa lukeutuvat myös muun muassa Ukkokoti (1934, Raastuvankatu 34), keskuskansakoulu Korsholmanpuistikon ja Raastuvankadun kulmassa (1938), kolmikerroksinen Malmöntalo (1950, Vöyrinkatu 2) ja ruotsinkielinen meijerikoulu (Vöyrinkaupunki), joka on muutettu 2010-luvulla asuintaloksi.


title: Ingvald Serenius

text: Ingvald Serenius toimi 1930-luvun loppupuolella Vaasan Teknillisen klubin, Vaasan taideyhdistyksen ja Wasa Teaterin luottamustehtävissä.


title: Korean tasavallan merivoimat

text: Korean tasavallan merivoimat on Korean tasavallan asevoimien meripuolustuksesta ja maihinnoususotatoimista vastaava puolustushaara. Merivoimiin kuuluu laivaston lisäksi Korean tasavallan merijalkaväki. Laivasto, joka perustettiin 11. marraskuuta 1945, on Korean asevoimien vanhin puolustushaara.


title: Korean tasavallan merivoimat

text: Korean sodan päättymisen jälkeen Etelä-Korea on pyrkinyt luomaan merivoimat, jotka kykenevät torjumaan rannikkosodankäyntiin soveltuvien Pohjois-Korean merivoimien operaatiot. Etelä-Korean talouskasvu mahdollistaa laivaston laajentamisen ja parempien alusten hankinnat, mikä mahdollistaa valtion etujen ajamisen laajemmalla alueella. Osaksi laivaston tehtäviä on 2000-luvulla tulleet kansainväliset rauhanturvaoperaatiot.


title: Korean tasavallan merivoimat

text: Vuonna 2016 merivoimiin kuului noin 70 000 henkeä, joista 29 000 merijalkaväkeen. Lisäksi laivastoon kuului noin 170 palveluksessa olevaa alusta kuten kymmenen sukellusvenettä, 110 pinta-alusta, kymmenen maihinnousualusta ja saman verran miinasodankäyntiin soveltuvaa alusta sekä kaksikymmentä tukilaivaa. Laivaston ilmavoimiin kuului noin 70 lentokonetta ja helikopteria. Merijalkaväen kalustoon kuuluu noin 500 tela-ajoneuvoa kuten telatykkejä.


title: Korean tasavallan merivoimat

text: Merivoimien tavoitteena on luoda avomerikelpoiset merivoimat vuoteen 2020 mennessä.


title: Korean tasavallan merivoimat

text: 1990-luvulta alkaen merivoimat on pyrkinyt modernisoimaan laivastoaan. Merivoimien komentaja amiraali An Pyong-tae esitti vuonna 1995 suunnitelmansa tulevaisuuden avomerikelpoisesta laivastosta. Osana suunnitelman toteuttamista laskettiin vesille uuden hävittäjäluokan ensimmäinen alus vuonna 1996 korvaamaan Yhdysvalloista hankitut hävittäjät.


title: Korean tasavallan merivoimat

text: Sukellusvenelaivaston luomiseksi laivasto hankki vuonna 1992 ensimmäisen "ROKN Chang Bogon" Howaldtswerke-Deutsche Werftiltä Saksasta. Vanhentuneiden S-2 Tracker sukellusveneidentorjuntalentokoneiden korvaamiseksi laivasto hankki P-3C Orion merivalvontakoneita, joiden luovutus laivastolle alkoi vuonna 1995.


title: Jung Hye-lim

text: Jung Hye-lim (s. 1. heinäkuuta 1987) on eteläkorealainen aitajuoksija, joka kilpailee 100 metrin aidoissa. Hye-limin ennätys pika-aidoissa on 13,04 s, joka syntyi Goseongissa 15. kesäkuuta 2016.


title: Jung Hye-lim

text: Vuoden 2011 Aasian-mestaruuskilpailuissa Hye-lim sijoittui hopealle ajalla 13,11 s. Samana vuonna hän osallistui Daegun MM-kilpailuissa sekä pika-aitoihin että 100 metrille, mutta ei päässyt kummassakaan lajissa välieriin. Myös Lontoon olympialaisissa 2012 hän jäi 100 metrin aitajuoksun alkueriin. Vuoden 2017 Aasian-mestaruuskilpailuissa Hye-lim voitti mestaruuden ajalla 13,16 s. Lontoon MM-kilpailuissa 2017 hän karsiutui 100 metrin aitajuoksun alkuerissä. Jakartan Aasian kisoissa 2018 hän voitti kultaa ajalla 13.20.


title: Jung Hye-lim

text: Etelä-Korean mestaruuden 100 metrin aidoissa Hye-lim on voittanut vuonna 2011 ajalla 13,41 s, vuonna 2012 ajalla 13,30 s, vuonna 2015 ajalla 13,55 s, vuonna 2016 ajalla 13,28 s, vuonna 2017 ajalla 13,18 s ja vuonna 2018 ajalla 13,24. 100 metrillä hän on voittanut maansa mestaruuden vuonna 2011 ajalla 11,77 s.


title: Jung Hye-lim

text: Lähde


title: Thierry Frémaux

text: Thierry Frémaux (29. toukokuuta 1960 Tullins-Fure, Isère, Ranska) on Cannesin elokuvajuhlien ja Lyonin Lumière-instituutin johtaja.


title: Thierry Frémaux

text: Frémaux on työskennellyt Cannesin elokuvajuhlilla vuodesta 1999 ja johtanut juhlia vuodesta 2007. Hän kohensi Cannesin juhlien ja Hollywoodin aiemmin huonot välit ja on tuonut juhlien kilpasarjoihin taide-elokuvien lisäksi myös genre-elokuvia. Häntä pidetään elokuvan suhteen liberaalina, toisin sanoen vaikka hän on teatterielokuvan ystävä, hän toi vuonna 2017 Cannesiin myös suoratoistopalvelun elokuvia, mikä kuohutti festivaaliyleisöä.


title: Thierry Frémaux

text: Frémaux on koonnut Lumièren veljesten lähes 1 500 elokuvasta 108 lyhytelokuvan sarjan ja entistänyt ne.


title: Carbon Based Lifeforms

text: Carbon Based Lifeforms (lyh. CBL) on ruotsalainen ambient-tuottajakaksikko, jonka muodostavat Göteborgista kotoisin olevat Johannes Hedberg ja Daniel Segerstad.


title: Carbon Based Lifeforms

text: Kaksikko perusti yhtyeen heidän ollessaan 15 vuoden ikäisiä. Yhtye on sittemmin tullut laajalti tunnetuksi tekijäksi niin ambientin, psybientin kuin downtempo-musiikinkin saralla.


title: Carbon Based Lifeforms

text: Yhtyeen tavoitteena on "yhdistää maa sekä avaruus hienorakenteisissa, kuitenkin tiiviissä musiikillisissa visioissa, koskaan unohtamatta Roland TB-303-syntetisaattoria."


title: Carbon Based Lifeforms

text: Yleisesti studiossa Hedberg työskentelee enemmän raitojen äänimaailmojen eteen, siinä missä Segerstad kehittelee erilaisia rytmejä ja luo kokonaisia raitoja yhteisten ideoiden pohjalta.


title: Carbon Based Lifeforms

text: Hedberg ja Segerstad perustivat CBL:n alun perin sivuprojektiksi Notch-yhtyeelleen vuonna 1996. Notch-nimellä kaksikko julkaisi "The Path" -levyn vuonna 1998. Ajan kuluessa CBL:stä tuli tuottajakaksikon pääprojekti. Ensimmäiset julkaisut Carbon Based Lifeformsina tehtiin MP3.com-palvelussa vuonna 1998.


title: Carbon Based Lifeforms

text: Carbon Based Lifeforms solmi levytyssopimuksen Ultimae Recordsin kanssa vuonna 2002. Yhtye on julkaissut sittemmin yhteensä kahdeksan albumia sekä yhden EP:n.


title: Carbon Based Lifeforms

text: Yhtye on pitänyt avointa linjaa muiden säveltäjien ja muusikoiden kanssa työskentelyn osalta. Heillä on TSR-niminen yhteisprojekti muun muassa Solar Fieldsin eli Magnus Birgerssonin kanssa.


title: Naulasaari (Tienhaara)

text: Naulasaari (, "Otradnoje") on Venäjällä Tienhaaran kunnassa sijaitseva kylä. Vuonna 2010 Naulasaaressa oli 467 asukasta.


title: Naulasaari (Tienhaara)

text: Kylä syntyi alun perin Naulasaaren kartanon ympärille, ja ennen Neuvostoliittoon liittämistään se kuului Viipurin maalaiskuntaan. Suomen sisällissodan aikana 28.–29. huhtikuuta 1918 kylän tuntumassa käytiin Naulasaaren taistelu, joka vaati yli 500 kaatunutta.


title: Carina Smyth

text: Carina Smyth on fiktiivinen hahmo Pirates of the Caribbean -elokuvasarjassa. Hän esiintyy elokuvasarjan viidennessä elokuvassa , jossa häntä näyttelee Kaya Scodelario.


title: Carl Schoultz

text: Carl Schoultz [ʃults] (10. marraskuuta 1872 – 24. toukokuuta 1932) oli suomalainen arkkitehti, joka toimi Vaasan kaupunginarkkitehtina vuosina 1916–1932.


title: Carl Schoultz

text: Schoultzin töitä luonnehditaan hillityn eleganttia 1920-luvun klassismia edustaviksi. Hänen tunnetuimpia töitään ovat Vaasan Sähkön entinen pääkonttori Kirkkopuistikon ja Museokadun kulmassa (1930), Vaasan keskussairaalan S-rakennus eli entinen tartuntasairaala sekä Hietalahden vanha omakotitaloalue Asemakadun, Hietalahdenkadun ja Malmönkadun rajaamassa korttelissa. Viimeisenä työnään hän suunnitteli Vaasan kaupunginkirjastoa, jonka viimeistelivät hänen kuoltuaan Einar Flinckenberg ja Ingvald Serenius.


title: Cutler Beckett

text: Cutler Beckett on fiktiivinen hahmo Pirates of the Caribbean -elokuvasarjassa. Hän esiintyy elokuvasarjan elokuvissa ja , joissa häntä näyttelee Tom Hollander.


title: Oldsmobile Cutlass

text: Oldsmobile Cutlass on henkilöautomalli, jota yhdysvaltalainen Oldsmobile valmisti vuosina 1961-1999.


title: Ian Mercer

text: Ian Mercer on fiktiivinen hahmo Pirates of the Caribbean -elokuvasarjassa. Hän esiintyy elokuvasarjan elokuvissa ja , joissa häntä näyttelee David Schofield.


title: Ryttylän lasitehdas

text: Ryttylän lasitehdas toimi vuosina 1920–1961 Ryttylässä Hausjärvellä. Tehtaan nimenä oli 1920–1922 "Oy Ryttylän Lasitehdas - Ryttylä Glasbruk Ab", 1922–1937 "Ryttylä Glasindustri Ab - Ryttylän Lasiteollisuus Oy" ja viimeksi vuodesta 1937 alkaen "Ryttylän Lasitehdas Oy".


title: Ryttylän lasitehdas

text: Lasitehtaan perustivat 1920 Oscar Bergqvist, A. Thorstensson ja M. Liimatainen. Tehdas valmisti aluksi apteekkilasia ja pulloja. Se teki jo 1922 konkurssin jonka jälkeen uusiksi omistajiksi tulivat helsinkiläinen kauppias Harald Östensson ja tikkurilalainen liikemies Axel Sumelius. Vuonna 1927 tehtaalle hankittiin puoliautomaattiset puhalluskoneet aikaisemman suupuhallusvalmistuksen rinnalle. Tehtaan valmistamien pullojen pohjassa oli tunnuksena "RY" tai "RYTTYLÄ".


title: Ryttylän lasitehdas

text: 1930-luvulla tehdas työllisti noin 250 henkilöä. Pullojen ohella valmistettiin erilaista talouslasitavaraa kuten maljakoita, juomalaseja, sokerikkoja, kermakkoja, kannuja, juustokupuja, karahveja ja vateja. Vuonna 1937 tehtaan omistajaksi tuli Riihimäen lasi ja tehdas toimi tytäryhtiönä vuoteen 1941 saakka. Tehdas valmisti 1930-luvulla myös etsaamalla tehtyä kirjokoristelasia.


title: Ryttylän lasitehdas

text: Sotavuosina Ryttylän lasitehdas valmisti polttopulloina käytettyjä puolen litran viinapulloja sekä jäämiinapulloja joita käytettiin railojen räjäyttämiseen jääkentille. Tehdasta pommitettiin talvisodan aikana tammikuussa 1940 ja jatkosodan aikana 17. huhtikuuta 1942 tehtaalla oli suuri tulipalo jossa tuhoutuivat molemmat sulatot, lasivarasto lähes kokonaan, hiomo, muottivarasto, pakkaamo sekä useita asuinrakennuksia.


title: Ryttylän lasitehdas

text: Ryttylän lasitehtaan toiminta päättyi 1961. Tehtaan tiloissa toimi sitten aluksi Ryttylän Muovi ja sen jälkeen ne olivat puolustusvoimien käytössä. Nykyisin tehtaan tiloissa on vuokralla useita eri alojen yrityksiä ja lisäksi tiloja on vuokrattu varastoiksi.


title: Oldsmobile 88

text: Oldsmobile 88 on full-size-luokan auto, jota yhdysvaltalainen Oldsmobile valmisti vuosina 1949–1999.


title: Mustaparta (Pirates of the Caribbean)

text: Mustaparta on fiktiivinen hahmo Pirates of the Caribbean -elokuvasarjassa. Hän esiintyy elokuvasarjan elokuvassa , jossa häntä näyttelee Ian McShane.


title: Bjurström

text: Bjurström on sukunimi, joka on muun muassa seuraavilla suomalaisilla henkilöillä:


title: Armando Salazar

text: Armando Salazar on fiktiivinen hahmo Pirates of the Caribbean -elokuvasarjassa. Hän esiintyy elokuvasarjan elokuvassa , jossa häntä näyttelee Javier Bardem.


title: Leo Fabritius

text: Tauno Leo Fabritius (11. elokuuta 1912 Viipuri – 22. maaliskuuta 2005 Nummi-Pusula) oli viimeinen elossa ollut Espanjan sisällissotaan tasavaltalaisten puolella osallistunut Suomen kansalainen.


title: Leo Fabritius

text: Fabritius lähti kotoaan Helsinkiin 17-vuotiaana ja oli sitten aluksi kolmen vuoden ajan Vakuutusyhtiö Pohjolan palveluksessa. Hän kävi sitten kokkikoulun ja oli parin vuoden merivartiolaitoksen laivoille kunnes siirtyi kokiksi kauppalaivoille. Fabritius karkasi vuonna 1937 Kanadassa Antti Wihurin varustamon Viiri-laivasta jossa hän oli ollut pääkokkina. Hän oli kaivostöissä ja sitten ravintolakokkina Torontossa. Espanjan sisällissodan puhjettua Fabritius lähti vapaaehtoisena taistelemaan tasavaltalaisten puolella käyttäen passissaan nimeä Leo Riuttu.


title: Leo Fabritius

text: Fabritius saapui Espanjaan Ranskan kautta syyskuussa 1937 ja liittyi XV kansainvälisen prikaatin Mac-Papineau-pataljoonaan. Kolmen viikon konekiväärikurssin jälkeen hän lähti rintamalle. Hän oli mukana sotatoimissa aina tasavaltalaisten kukistumiseen saakka. Helmikuussa 1939 Fabritius siirtyi Pyreneiden yli Ranskaan josta suomalainen kenraali Bruno Jalander löysi hänet pakolaisleiriltä. Hän palasi Suomeen ja kuulustelujen jälkeen pääsi taas työhön kokiksi ja tarjoilijaksi muun muassa hotelli Antreaan Viipuriin. Fabritius palasi kuitenkin pian merille ja kesäkuussa 1940 hän matkasi Petsamosta Yhdysvaltoihin laivalla karaten laivasta New Yorkissa. Fabritius oli sitten merimiehenä amerikkalaisella ja norjalaisella laivalla, toimi IWW:n suomalaisen sihteerin Karl Päiviön autonkuljettajana tämän puhujamatkoilla ja oli työssä Päiviön mustikkafarmilla. Vuosina 1941–1944 Fabritius oli englantilaisten internoimana Jamaikan saarella.


title: Leo Fabritius

text: Vapauduttuaan vankeudesta Fabritius oli aluksi työssä Eteenpäin-lehden kirjapainossa New Yorkissa mutta palasi sitten merille. Vuonna 1952 hän palasi maihin ja oli pari vuotta työssä eri puolilla Yhdysvaltoja muun muassa hotelleissa. Vuonna 1954 hän muutti Australiaan ja oli aluksi uraanin etsijänä. Hän asettui lopulta Sydneyyn ja meni naimisiin suomalaisen Tyyne Tuomen kanssa. He pitivät Sydneyssä 16 vuoden ajan sekatavarakauppaa aina vuoteen 1977 saakka. Tänä aikana Fabritius keräsi merkittävän kokoelman suomalaisiin siirtolaisiin liittynyttä esineistöä pitämäänsä kotimuseoon.


title: Leo Fabritius

text: Fabritius palasi vuonna 1986 Suomeen ensimmäisen kerran vuoden 1940 jälkeen sen jälkeen kun hänen vaimonsa ja appivanhempansa olivat kuolleet Australiassa. Hän lahjoitti keräämänsä esineet Turussa toimivalle Siirtolaisinstituutille. Suomessa hän tpasi toisen vaimonsa puheterapeutti Marjukka Wäreen ja he menivät naimisiin Sydneyssä 1987. Fabritius palasi Suomeen 1988 myytyään talonsa Sydneyssä. Hän asui sitten vaimonsa kanssa eri puolilla Suomea ja viimeksi Saukkolassa.


title: Leo Fabritius

text: Fabritius julkaisi vuonna 1986 kirjan sotakokemuksistaan Espanjassa nimellä "Tasavaltalaisena Espanjan sisällissodassa".


title: Otšakov

text: Otšakov, myös Otšakiv (, , , sekä "Vozia" ja Alektor () on pieni kaupunki Ukrainassa Mykolajivin alueella. Se on Otšakovin alueen hallinnollinen keskus mutta ei kuulu alueeseen, ja se on määritelty alueellisesti merkittäväksi kaupungiksi. Vuonna 2015 kaupungin väkiluku oli 14 491, eikä se siten ole sadassa vuodessa muuttunut, sillä vuonna 1911 väkiluku oli 14 300.


title: Otšakov

text: Otšakov on Mustanmeren rannalla, Dneprin limaanin pohjoispuolella, vastapäätä Kinburnia. Siellä on vähäistä teollisuutta, ja kauppa kadotti aikoinaan merkityksensä Odessan perustamisen jälkeen. Otšakovin paikalla on ollut kreikkalainen kaupunki Alektor. Krimin tataarien kaani Mengli Girei rakensi sinne 1492 Kara-kerman I. Ozy-kale nimisen linnoituksen. Myöhemmin siitä tuli tärkeä turkkilaisvallan kaupunki. Venäläiset valloittivat sen 1737, mutta se luovutettiin 1739 takaisin Turkille. Vuonna 1788 Grigori Potjomkin valloitti Otšakovin väkirynnäköllä. Vuonna 1855 liittoutuneitten valtojen laivasto pommitti sitä.


title: Otšakov

text: Pyhän Nikolain kirkko on aikoinaan ollut moskeija. Se muutettiin kirkoksi 1804 ja ulkoasu muutettiin 1842 uusvenäläisen tyylin mukaiseksi.


title: Brahmsin kehtolaulu

text: Brahmsin kehtolaulu ("Levon hetki nyt lyö", alkuperäiseltä saksankieliseltä nimeltään "Wiegenlied: Guten Abend, gute Nacht") on Johannes Brahmsin vuonna 1868 säveltämä kehtolaulu, joka alun perin julkaistiin kokoelmassa "Fünf Lieder für eine Singstimme und Klavier" ("Viisi laulua lauluäänelle ja pianolle", opus 49) kappaleena nro 4.


title: Brahmsin kehtolaulu

text: Laulun sanoista on eri kielissä monia muunnelmia, jotka saattavat paljonkin poiketa alkuperäisistä, mutta sen melodia on yksi maailman tunnetuimmista ja helpoimmin tunnistettavista, ja sitä laulavat lukemattomat pienten lasten vanhemmat kaikkialla maailmassa tuudittaakseen lapsensa uneen.


title: Brahmsin kehtolaulu

text: Laulun alkuperäisten saksankielisten sanojen ensimmäinen säkeistö on peräisin saksalaisten kansanrunojen kokoelmasta "Des Knaben Wunderhorn" vuodelta 1808, toisen säkeistön kirjoitti Georg Scherer vuonna 1849.


title: Brahmsin kehtolaulu

text: Brahms omisti sävelmän nuoruudenystävälleen Berta Faberille tämän toisen pojan syntymän johdosta. Brahms oli nuoruudessaan ollut rakastunut Bertha Faberiin, ja kehtolaulun sävelmän hän sommitteli vastamelodiaksi eräälle laululle, jota hänellä tuolloin oli tapanaan hänelle laulaa. Laulu esitti ensimmäisen kerran julkisesti Wienissä 22. joulukuuta 1869 Louise Dustmann Clara Schumannin pianolla säestämänä.


title: Brahmsin kehtolaulu

text:
Laulun ensimmäisen säkeistön tunnetuimman suomennoksen on laatinut Aukusti Simojoki, toisen säkeistön myöhemmin I. T. Vaara.\relative g'
\addlyrics {
Gu -- ten A -- bend, gut’ Nacht,
mit Ro -- sen be -- dacht,
mit Näg -- lein be -- steckt,
schlupf un -- ter die Deck:
Mor -- gen früh, wenn Gott will,
wirst du wie -- der ge -- weckt,
mor -- gen früh, wenn Gott will,
wirst du wie -- der ge -- weckt.Brahmsin vuonna 1877 säveltämän toisen sinfonian (D-duuri, Op. 73) ensimmäinen osa sisältää muunnelmia kehtolaulun melodiasta. Vuonna 1922 australialainen pianisti ja säveltäjä Percy Grainger laati siitä pianosovituksen, joka sisältyy hänen kokoelmaansa "Free Settings of Favorite Melodies". Sovitus perustuu pitkälti pidätyksiin ja arpeggioon, ja melodian ensimmäinen osa on sijoitettu koskettimiston tenorialueelle. Tämä oli muutoinkin Graingerin suosima menetelmä.


title: Brahmsin kehtolaulu

text: Hepreaksi Brahmsin kehtolaulua lauletaan yleensä niillä sanoilla, joilla Jaakob Ensimäisen Mooseksen kirjan mukaan siunasi pojanpoikansa Efraimin ja Manassen. Tätä siunausta käytetään "Šema Israel"-rukoukseen liittyvänä iltarukouksena ("Hamalach hagoel oti...") ja on sen vuoksi tullut juutalaisten keskuudessa suosituksi kehtolauluksi.


title: Brahmsin kehtolaulu

text: Vuonna 1936 Jürgen von Alten ohjasi Johannes Brahmsia esittävän elämäkertaelokuvan, joka sai nimekseen tämän laulun alkusanat "Guten Abend, Gute Nacht". Brahmsia esitti elokuvassa Albert Florath


title: Brahmsin kehtolaulu

text: Wendy Copen runo "Brahms Cradle Song" viittaa nimellään Brahmsin kehtolauluun.Sävelmä on esiintynyt ainakin seuraavissa elokuvissa:


title: Hollmén Reuter Sandman

text: Hollmén Reuter Sandman Arkkitehdit Oy on suomalainen arkkitehtitoimisto, joka on erikoistunut kehittyvien maiden yhteisökeskeiseen ”humanitaariseen arkkitehtuuriin”. Toimisto on suunnitellut kohteita muun muassa Senegaliin, Tansaniaan ja Intiaan. Toimiston kolme perustajaosakasta ovat Saija Hollmén (s. 1970), Jenni Reuter (s. 1972) ja Helena Sandman (s. 1972). Arkkitehtikolmikko toimii kehitysmaissa vuonna 2007 perustamansa yleishyödyllisen Ukumbi-yhdistyksen kautta. Arkkitehtiryhmä sai vuonna 2002 Rakennustietosäätiön nuorille arkkitehdeille jaettavan Reima Pietilä -palkinnon, vuonna 2009 Ukumbi ry sai taiteen valtionpalkinnon, ja vuonna 2016 Hollmén Reuter Sandman kutsuttiin osallistumaan Venetsian 15. arkkitehtuuribiennalen päänäyttelyyn.


title: Hollmén Reuter Sandman

text: Hollmén, Reuter ja Sandman valmistuivat arkkitehdeiksi Teknillisestä korkeakoulusta. Heidän läpimurtotyönsä oli vuonna 2001 Senegalin Rufisqueen valmistunut naisten keskus. Se voitti saksalaisen Bauwelt-palkinnon vuonna 2003. Heidän myöhempi toteutunut työnsä on naisten turvakoti Tansanian Moshissa (2015).


title: Hollmén Reuter Sandman

text: Arkkitehtiryhmän ja Ukumbi-yhdistyksen toimintaperiaatteisiin kuuluu köyhyyden lievittäminen arkkitehtuurin keinoin. Yhdistys kerää itse varat työhönsä ja rahoittaa suunnittelun ilman tilaajatahon panosta. Rakennusten kohderyhmänä ovat yhteiskunnassa sivuun jäävät ryhmät, kuten naiset ja lapset. Paikallinen yhteisö pyritään osallistamaan suunnitteluprosessiin eri tavoin, ja tärkeänä aspektina on myös ekologisuus.


title: Hollmén Reuter Sandman

text: Ukumbi-yhdistyksessä ovat nykyisin mukana myös arkkitehtitoimistot Komitu (Noora Aaltonen, Sisko Hovila, Tuuli Kassi, Maiju Suomi, Elina Tenho ja Inari Virkkala) sekä Rudanko + Kankkunen (Hilla Rudanko ja Anssi Kankkunen). Komitu on suunnitellut Ubuntun kautta Kambodžaan vuonna 2014 valmistuneen Kouk Khleangin nuorisokeskuksen ja Rudanko + Kankkunen samaan maahan vuonna 2011 valmistuneen Sra Poun ammattikoulun.


title: Lothringen (suku)

text: Lothringen () on eurooppalainen hallitsijasuku, joka hallitsi Lothringenin herttuakuntaa vuosina 1473–1738. Se yhdistyi 1700-luvulla Habsburgin keisarisukuun, ja sitä myöhemmät Habsburgit ovat olleet Habsburg-Lothringen-sukua, joka on todellisuudessa Lothringenin suvun haara. Lothringenit taas ovat alkujaan keskiaikaisen Châtenois-suvun haara.


title: Lothringen (suku)

text: Châtenois’n suku (tunnettu myös Elsass- tai Metz-sukuna) hallitsi Lothringenin herttuakuntaa vuosina 1048–1431, ja sen sivuhaarat vuodesta 1070 lisäksi läheistä Vaudémontin kreivikuntaa. Lothringenin herttuan Kaarle II:n kuoltua vuonna 1431 ilman poikaa kruunu periytyi hänen tyttärelleen Isabellalle ja tämän puolisolle René I Anjoulaiselle. René I naitti tyttärensä Jolanden Vaudémontin kreivi Antonin pojalle Ferrylle. Kun René I:n suku sammui mieslinjalta vuonna 1473, Lothringenin herttuakunta periytyi Jolanden ja Ferryn pojalle René II:lle, josta tuli Lothringenin suvun kantaisä. Ranskan politiikassa uskonsotien aikana vaikuttanut Guise-suku oli Lothringenin suvun haara, joka sai alkunsa, kun René II:n nuorempi poika Claude vuonna 1527 sai Guisen herttuan arvon. Guisen suvun päälinja sammui mieslinjalta vuonna 1675. Sivuhaara Elbeuf sammui vuonna 1825.


title: Lothringen (suku)

text: Lothringenin herttuasta Frans III Stefanista tuli Habsburgien perillinen hänen naituaan Maria Teresian, joka oli Pyhän saksalais-roomalaisen keisarikunnan viimeisen Habsburg-sukuisen keisarin Kaarle VI:n tytär, sillä Kaarle VI oli vuoden 1713 pragmaattisella sanktiolla määrännyt valtakuntansa periytymään naislinjan kautta. Frans Stefan nostettiin ensin vuonna 1737 Toscanan suurherttuaksi, sillä kyseinen valtaistuin oli jäänyt tyhjäksi Medicin suvun sammuttua. Puolan perimyssodan päättäneessä Wienin rauhassa vuonna 1738 Lothringenin herttuakunta luovutettiin Puolan valtaistuimelta syrjäytetylle Stanisław Leszczyńskille. Kaarle VI:n kuolemasta seuranneen Itävallan perimyssodan jälkeen Frans Stefan valittiin keisariksi nimellä Frans I. Maria Teresia jäi viimeiseksi aidoksi Habsburgiksi, ja hänen jälkeensä suku jatkui Frans I:stä polveutuneena Habsburg-Lothringenin sukuna. Suku hallitsi Pyhää saksalais-roomalaista keisarikuntaa vuoteen 1806, Toscanan suurherttuakuntaa vuoteen 1860 ja Itävalta-Unkarin keisarikuntaa vuoteen 1918.


title: Leijonanmetsästys

text: Leijonanmetsästys () on vuonna 1907 valmistunut tanskalainen mykkäelokuva. Viggo Larsenin ohjaama lyhytelokuva oli yksi Nordisk Films Kompagnin ensimmäisistä kansainvälisistä menestyksistä.


title: Leijonanmetsästys

text: Kaksi metsästäjää ja heidän alkuasukaspalvelijansa jahtaavat suurristaa viidakossa. He näkevät seeproja, strutsin ja virtahevon sekä pyydystävät pienen apinan. Miehet leiriytyvät, mutta vuohen tappanut leijona herättää heidät. Toinen leijona tappaa metsästäjien hevosen. Miehet ampuvat leijonat, nylkevät niiden nahat ja panevat tupakaksi.


title: Leijonanmetsästys

text: Nordisk Films Kompagnin omistaja Ole Olsen oli ostanut "Leijonanmetsästystä" varten Hampurin Hagenbeckin eläintarhasta kaksi leijonaa, jotka ammuttiin pienellä Elleoren saarella Roskildenvuonossa. Eläinsuojelujärjestö yritti estää elokuvan tekemisen ja oikeusministeri Peter Adler Alberti kielsi leijonien tappamisen, mutta Olsen toteutti suunnitelmansa ja levitti elokuvan ulkomaille Ruotsista käsin. Olsen menetti elokuvateatterilupansa ja "Leijonanmetsästys" sai ensi-iltansa Tanskassa vasta marraskuussa 1908, kun Olsenin eläinrääkkäyssyyte ja elokuvan esityskielto oli kumottu.


title: Leijonanmetsästys

text: "Leijonanmetsästys" oli Nordiskin kansainvälinen läpimurto ja yhtiön suurimpia myyntimenestyksiä. Elokuvan suosio perustui paljolti sen aiheuttamaan skandaaliin, mutta sen ansioiksi on mainittu myös kehittynyt kerrontatekniikka ristiinleikkauksineen ja lähikuvineen.


title: Leijonanmetsästys

text: Suomessa Olsenin leijonajahdista kerrottiin tuoreeltaan elokuussa 1907 ja elokuvaa esitettiin Helsingissä neljänä kopiona syyskuun lopulla. Sen suomenkielisiä nimiä olivat "Jalopeuranmetsästys Roskildessa", "Jalopeurajahti Roskilden luona", "Leijonajahti", "Jalopeuran ajo Roskildessa" ja "Jalopeurametsästystä Afrikassa, esitettynä Köpenhaminassa". "Hufvudstadsbladetin" mukaan kyseessä oli ”päivän puhutuin ja kirjoitetuin elokuva” ja "Åbo Underrättelser" laski sen tuoneen Olsenille yli 48 500 markkaa puhdasta voittoa. Elokuvan aiheuttamaa skandaalia ja oikeusministeri Albertin muista syistä johtunutta eroa seurattiin Suomen lehdistössä vielä myöhemminkin.


title: Leijonanmetsästys

text: "Leijonanmetsästys" on nähtävissä Tanskan elokuvainstituutin sivustolla.


title: Lothringen (täsmennyssivu)

text: Lothringen voi tarkoittaa ainakin seuraavia:


title: Lorraine (täsmennyssivu)

text: Lorraine voi tarkoittaa ainakin seuraavia:


title: Marjo Loukkola

text: Marjo Loukkola (o.s. Multasuo, 9. tammikuuta 1977 Kempele – 1. tammikuuta 2014 Kempele) oli suomalainen hiihtäjä. Loukkola edusti urallaan Vuokatti Ski Teamia ja hän hiihti 17 maailmancupin kilpailua, joista viidessä hän ylsi pisteille. Hänen paras mc-sijoituksensa oli 26. sija Oslon 30 kilometrin perinteisen kilpailussa vuonna 2003. Loukkola oli vielä marraskuussa 2013 voittamassa Vuokatti Ski Teamille Suomen cupin naisten viestikilpailua. Loukkolalla oli kaksi lasta. Loukkola kuoli 36-vuotiaana.


title: Kyösola

text: Kyösola on sukunimi, joka on muun muassa seuraavilla suomalaisilla henkilöillä:


title: Jeongju

text: Jeongju (, hanja 定州) on kaupunki Korean demokraattisen kansantasavallan Pohjois-Pyeonganin maakunnassa. Vuoden 2008 väestönlaskennan mukaan kaupungissa asui yhteensä 189 742 henkilöä.


title: Jeongju

text: Jeongju sijaitsee rannikkoalangolla Keltaisenmerenrannalla pääkaupunki Pjongjangin ja rajakaupunki Sinuijun välillä. Kaupungin korkein kohta Simwǒn sijaitsee 566 metrin korkeudella merenpinnasta. Guseongin kaupunki sijaitsee Jeongjusta pohjoiseen. Kaupungin läpi virtaa 38 kilometriä pitkä Tallchǒonjoki. Joen yläjuoksulla on pato ja Pongmyǒngin tekojärvi. Järvi ja joki ovat suosittuja vapaa-ajan viettokohteita ja ne tunnetaan kirkkaasta vedestään ja hienosta hiekasta. Kaupungin alueeseen kuuluu myös saaria rannikolla ja Aedon saarella on noin 3 000 asukasta. Tammikuun keskilämpötila on -6,6 °C ja elokuun 23,8 °C. Keskimääräinen vuosittain sadanta on 1 127,2 mm.


title: Jeongju

text: Jeongjun ympärille rakennettiin maavalli 1400-luvulla Joseon-dynastian valtakaudella, joka korvattiin kivisellä kaupunginmuurilla vuosina 1714–1715. Muuria on sittemmin korjailtu useaan otteeseen ja sen jäännökset ovat olemassa edelleen. Pyeonganin maakunnan väestön kokiessa syrjintää syttyi kapina, jonka aikana Jeongjun linnoitukset toimivat kapinallisten tukikohtana. Kapina sai päätöksensä vuonna 1812, kun sen johtohahmo murhattiin. Kapinoitsijoista huolimatta Jeongju tunnetaan myös monien korealaisten oppineiden kotikaupunkina. Vuonna 1907 kaupunkiin valmistui kristitty Osan koulu. Jeongjussa syntyneitä tai muuten sen kooulussa opiskelleita korealaisia vaikuttajia olivat esimerkiksi kirjailija Yi Kwang-su ja Kim Sowol, filosofi Ham Seok-heon ja Yhdistymiskirkon perustanut Sun Myung Moon. Moon tapasi Kim Il-sungin vuonna 1991 ja sai tältä luvan perustaa pyhiinvaelluskohteen kotikaupunkiinsa Jeongjuun. Korean sodanaikana alueella oli strategista merkitystä YK:n joukkojen marssiessa alueen läpi pohjoiseen ja myöhemmin kiinalaisten marssiessa etelään. Nykyisin Pohjois-Korean armeijalla on tukikohtia kapunkiin kuuluvalla rannikolla. Hallinnollisesti Jeongjusta tuli kaupunki vuonna 1994.


title: Jeongju

text: Jeongju on Pohjois-Korean kaupungeista maatalousvaltaisimpia. Maatalousalue kattaa noin 40 % koko kaupungin pinta-alasta. Tärkeimmät viljelykasvit ovat riisi (70 %) ja maissi (25 %)Maaperän happamoitumisen ja lannoitteiden vähäisyyden takia vuotuiset riisisadot ovat vähentyneet 1970-lvun jälkeen. Muita viljelytuotteita ovat esimerkiksi kastanjat ja tupakka. Aedon saarella pääelinkeino on kalastus.


title: Jeongju

text: Tärkeimmät teollisuuden alat ovat metalli- ja koneteollisuus. Vuonna 1983 valmistuneessa Phyongbukin sulatossa sulatetaan esimerkiksi kulta-, hopea- ja kuparimalmia. Sulaton tuotanto on merkittävää Pohjois-Korean ulkomaankaupan kannalta. Kaupungin alueella sijaitsee myös yksi neljästä Pohjois-Korean merkittävästä harvinaisten maametallien esiintymästä. Vuonna 2014 esiintymän uutisoitiin olevan kooltaan 216,2 miljoonaa tonnia harvinaisia maametalleja, kuten esimerkiksi lantaania, ceriumia ja praseodyymiä. Jos arvio on oikea, esiintymä on maailman harvinaisten maametallien esiintymistä suurin. Laajamittaista kaivostoimintaa ei ole kuitenkaan toistaiseksi aloitettu.


title: Kultainen räpylä

text: Superpesiksessä on valittu kultainen räpylä vuodesta 1993 saakka. Kultainen räpylä on pelaajien äänestämä palkinto, joka annetaan parhaaksi valitulle ulkopelaajalle. Palkintoa ei jaettu kausina 2002-2004.


title: Kultainen räpylä

text: Miesten palkinnon on useimmiten voittanut Toni Kohonen (seitsemän kertaa) ja naisten palkinnon Sirpa Pollari (neljä kertaa).


title: Kultainen maila

text: Superpesiksessä on valittu kultainen maila vuodesta 1993 saakka. Kultainen maila on pelaajien äänestämä palkinto, joka annetaan parhaaksi valitulle sisäpelaajalle. Palkintoa ei jaettu kausina 2002-2004.


title: Kultainen maila

text: Miesten palkinnon on useimmiten voittanut Jani Komulainen (kolme kertaa) ja naisten palkinnon Hanna Airaksinen ja Paula Rautiainen (kolme kertaa).


title: Hwarangdo

text: Hwarngdo (, hanja 花郞道) oli korealaisen Sillan kuningaskunnan ylimystön noudattama säännöstö, joka muodosti sotilaallisen ja akateemisen koulutuksen perustan.


title: Hwarangdo

text: Hwarangdo sai alkunsa 500-luvun paikkeilla. "Hwarang" koostui ylimystöön kuuluvista miehistä, jotka järjestäytyivät saman johtajan alle. Sen jäsenet rukoilivat kuningaskunnan menestyksen puolesta esimerkiksi retkillä luontoon vuorille tai joille, sekä tanssein ja lauluin. "Hyangga" oli uskonnollissävytteinen runo, jota hwarangin jäsenet lausuivat. "Sesok o-kye" eli viisi käskyä olivat kongfutselaisuudestaja buddhalaisuudesta johdettuja opetuksia, joita opiskeltiin. Niihin lukeutuivat kuninkaan uskollisen palvelun merkitys, uskollisuus ystäville, rohkeus taistelussa, vanhempien kunnioitus ja silmittömän tappamisen pahuus. Hwarang-sotureilla oli tärkeä osuus Sillan kuningaskunnan valloittaessa Korean niemimaan, mikä johti yhdistyneen Sillan kuningaskunnan (668–935) perustamiseen.


title: Hwarangdo

text: Hwarangdo alkoi järjestelmänä menettää merkitystään yhdistyneen Sillan perustamisen jälkeen ja lopullisesti se lakkautettiin Joseon-dynastian aikana. Kiinnostus sitä kohtaan heräsi jälleen 1900-luvun puolivälin jälkeen. Samalla nimellä tunnetaan nykyisin myös korealainen itsepuolustuslaji.


title: Paju (Etelä-Korea)

text: Paju (, hanja 坡州市) on kaupunki Etelä-Korean Gyeonggin maakunnassa. Se rajoittuu pohjoisessa Pohjois-Korean ja Etelä-Korean väliseen rajavyöhykkeeseen. Kaupungin keskusta sijaitsee kilometriä 28 kilometriä Soulista luoteeseen ja 10 kilometriä Pohjois-Korean rajalla virtaavasta Imjinjoesta (Imjingang) kaakkoon. Vuonna 2016 kaupungin väkiluvuksi arvioitiin 430 781.


title: Paju (Etelä-Korea)

text: Kaupungin alueella on runsaasti nähtävyyksiä. Näistä mainittakoon esimerkiksi Heyrin taidelaakso ja Pajun koreankielisten kirjojen kustantamojen keskittymä ("Pajun kirjakaupunki"), Panmunjeom (Joint Security Area) ja rajaseudun havaintopaikat, Maailman soitinten museo (noin 500 soitinta 70 eri maasta), Pinokkiomuseo.


title: Sejong (kaupunki)

text:
Sejong (, hanja 世宗特別自治市) on kaupunki Etelä-Koreassa. Sillä on tasavallan aluehallinnossa ylimmän tason autonomisen erityisasemassa olevan kaupungin asema (특별 자치시; 特別自治市; teukbyeol-jachisi). Vuonna 2016 kaupungin väkiluvuksi arvioitiin 243 048.
Kaupunki on nimetty Korean niemimaata 1400-luvulla osana Joseon-dynastiaa hallinneen kuningas Sejongin mukaan.


title: Sejong (kaupunki)

text: Kaupunki sijaitsee 120 kilometriä Soulista etelään. Vuonna 2012 vihittyyn kaupunkiin on siirtynyt 2010-luvulla valtiollisen turvallisuuden parantamiseksi useita Etelä-Korean ministeriöitä ja muita valtionhallinnon toimintoja. Sejongista suunniteltiin Korean tasavallan uutta pääkaupunkia, ja siirtoa tuki muun muassa Etelä-Korean presidenttinä vuosina 2003-2008 toiminut Roh Moo-hyun. Siirtoa vastusti Soulin pormestarina toiminut Lee Myung-bak, joka nousi sittemmin presidentiksi. Maan perustuslaillinen tuomioistuin arvioi vuonna 2004 ehdotuksen pääkaupungin siirrosta laittomaksi. Siten esimerkiksi presidentin kanslia sekä maan puolustus- ja ulkoministeriöt jäävät Souliin. Aikeena oli siirtää keskeinen valtionhallinto pois Pohjois-Korean "tykkien kantaman" piiristä tai läheisyydestä. Vaikka Etelä- ja Pohjois-Korean välillä onkin vallinnut jo pitkään aselepo, eivät maat ole tehneet rauhansopimusta keskenään Korean sodan jäljiltä.


title: Sejong (kaupunki)

text: Yliopisto-opetusta nuoressa kaupungissa tarjoaa muun muassa Sejongin yliopisto.


title: Erkki Saxén

text: Arno Erik (Erkki) Saxén (s. 23. elokuuta 1921 Helsinki) on Helsingin yliopiston patologisen anatomian ruotsinkielinen professori emeritus.


title: Erkki Saxén

text: Saxénin vanhemmat olivat professori Arno Saxén ja Katri Natalia Palmroth, professori Lauri Saxén oli hänen veljensä. Saxén tuli ylioppilaaksi Helsingin suomalaisesta yhteiskoulusta 1939 ja valmistui lääketieteen lisensiaatiksi 1947. Lääketieteen ja kirurgian tohtoriksi hän väitteli 1948 ja sai patologian erikoislääkärin pätevyyden 1953. Saxén oli Helsingin yliopiston patologisen anatomian dosentti vuodesta 1953 vuoteen 1960. Hän työskenteli valmistuttuaan sekä Helsingin yliopiston että muun muassa HYKSin palveluksessa, patologisen anatomian professori hänestä tuli vuonna 1961. Saxén avioitui 1947 presidentti Risto Rytin ja hänen puolisonsa Gerda Rytin tyttären, lääketieteen lisensiaatti Eva Rytin kanssa.


title: Eva Saxén

text: Eva Paula Margareta Saxén, os. Ryti (25. heinäkuuta 1922 Helsinki – 2009) oli lääkäri ja presidentti Risto Rytin ja tämän puolison Gerda Rytin tytär.


title: Eva Saxén

text: Saxénin puoliso vuodesta 1947 oli professori Erkki Saxén, perheeseen syntyi neljä tytärtä. Saxén tuli ylioppilaaksi Helsingin suomalaisesta yhteiskoulusta 1940 ja valmistui lääketieteen lisensiaatiksi 1947. Sisätautien erikoislääkärin pätevyyden hän sai 1959. Uransa alkuvuosina Saxén työskenteli Kivelän sairaalassa Helsingissä, sota-aikana hän oli toiminut apusisarena ja sotasairaalan apulaislääkärinä.


title: Viggo Larsen

text: Jens Viggo Larsen (14. elokuuta 1880 Kööpenhamina – 6. tammikuuta 1957 Kööpenhamina) oli tanskalainen elokuvanäyttelijä ja -ohjaaja.


title: Viggo Larsen

text: Työläisperheeseen syntynyt Viggo Larsen tavoitteli sotilasuraa, mutta päätyi vuonna 1905 töihin Ole Olsenin elokuvateatteriin. Olsenin aloitettua elokuvatuotannon Larsenista tuli Nordisk Films Kompagnin ohjaaja ja näyttelijä. Hän vastasi yhtiön elokuvatuotannosta vuosina 1906–1909 ja oli mukana avaamassa tanskalaisen mykkäelokuvan tietä maailmanmarkkinoille. Larsenin suurimpia menestyksiä olivat "Leijonanmetsästys" ("Løvejagten", 1907/1908), Sherlock Holmes -elokuvien sarja ja joukko Napoleon-elokuvia, joissa hän esitti itse pääosaa.


title: Viggo Larsen

text: Riitaannuttuaan Olsenin kanssa Larsen siirtyi vuonna 1910 Berliiniin, jossa hän työskenteli menestyksekkäästi Vitascopella ja Ufalla. Vuosina 1912–1916 hänellä oli myös oma tuotantoyhtiö. Larsen teki muun muassa komedioita ja lännenelokuvia sekä yhteiskunnallisia draamoja kuten "Die Sumpfblume" vuonna 1913.


title: Viggo Larsen

text: Larsenin ensimmäinen vaimo oli näyttelijä Wanda Treumann. Hän palasi Tanskaan toisen vaimonsa Karin Nielsenin kanssa vuonna 1945.


title: Joshamee Gibbs

text: Joshamee Gibbs on fiktiivinen hahmo Pirates of the Caribbean -elokuvasarjassa. Hän esiintyy elokuvasarjan kaikissa elokuvissa, joissa häntä näyttelee Kevin McNally. Ensimmäisessä elokuvassa Gibbs nähdään HMS Dauntlessin miehistön jäsenenä. 8 vuotta myöhemmin Gibbs liittyy Jack Sparrowin miehistöön Tortugassa ja hänestä tehdään ensimmäinen perämies.


title: Elli Schauman

text: Elli Schauman, os. Ståhlberg (31. lokakuuta 1898 Helsinki – 5. marraskuuta 1985) oli suomalainen lääkäri ja presidentti K. J. Ståhlbergin ja tämän puolison Hedvig Wåhlbergin tytär.


title: Elli Schauman

text: Schaumanin puoliso vuodesta 1928 oli lääketieteen lisensiaatti Erik Rafael Schauman. Perheeseen syntyi yksi tytär, josta tuli myös lääkäri. Schauman pääsi ylioppilaaksi Helsingin suomalaisesta yhteiskoulusta 1917 ja valmistui lääketieteen lisensiaatiksi 1928. Keuhkosairauksien erikoislääkärin pätevyyden hän sai 1945. Schauman työskenteli 1940- ja 1950-luvuilla Meltolassa sijainneessa keuhkotautiparantolassa.


title: Tia Dalma

text: Tia Dalma on fiktiivinen hahmo Pirates of the Caribbean -elokuvasarjassa. Hän esiintyy elokuvasarjan elokuvissa ja , joissa häntä näyttelee Naomie Harris.


title: Cadillac Fleetwood

text: Cadillac Fleetwood on full-size-luokan auto, jota yhdysvaltalainen General Motors valmisti vuosina 1984-1999 Cadillac-brändin alla.


title: Montepulciano (rypäle)

text: Montepulciano on viinin valmistukseen käytettävä tumma rypälelajike. Se on italialainen alkuperäislajike, jota viljellään nykyisin myös muualla Euroopassa, Etelä-Amerikassa, Afrikassa ja Aasiassa. Rypäleestä on useita muunnoksia, joilla on useita eri nimiä.


title: Montepulciano (rypäle)

text: Montepulciano on Italian kolmanneksi viljellyin rypälelajike. Sitä viljellään yhteensä 348 neliökilometrin alueella Keski- ja Etelä-Italiassa, erityisesti Abruzzon ja Apulian alueilla.


title: Montepulciano (rypäle)

text: Rypälettä käytetään kymmenissä italialaisissa laatuviineissä, lähinnä punaviineissä mutta myös kuohuviineissä, useimmiten sekoitettuna muihin rypäleisiin. Valtaosin tai pelkästään Montepulcianoa sisältäviä laatuluokiteltuja punaviinejä ovat muun muassa Montepulciano d’Abruzzo ja "Colline Teramane Montepulciano d’Abruzzo" .


title: Kuntsin modernin taiteen museo

text: Kuntsin modernin taiteen museo on Vaasan kaupungin taidemuseo Vaasan sisäsataman entisessä tullipakkahuoneessa. Vuonna 2007 avatun museon kokoelma pohjautuu konsuli Simo Kuntsin keräämään Kuntsin säätiön taidekokoelmaan, joka on yksi merkittävimmistä suomalaisista modernin taiteen kokoelmista yhdessä Sara Hildénin, Maire Gullichsenin ja Wihurin säätiön kokoelmien ohella. Lisäksi museo järjestää vaihtuvia näyttelyitä.


title: Kuntsin modernin taiteen museo

text: Kuntsin taidekokoelman teokset olivat vuodesta 1972 esillä Vaasan kauppaoppilaitoksen aulassa Hietalahdessa. Vuonna 1996 kokoelma sai aluksi käyttöönsä varastotilat sisäsataman Tullipakkahuoneesta, joka vuonna 2000 päätettiin kunnostaa Vaasan kaupungin taidemuseoksi. Näin toteutui Kuntsin säätiön ja Vaasan kaupungin vuonna 1970 solmima sopimus taidekokoelman pysyvästä esittelystä Vaasassa. Kuntsin modernin taiteen museo on hallinnollisesti osa lähellä sijaitsevan Tikanojan taidekodin organisaatiota.


title: Kuntsin modernin taiteen museo

text: Kuntsin säätiön taidekokoelmaan kuuluu nyt noin 900 teosta. Kokoelma ulottuu kansainvälisistä modernisteista suomalaisiin nykytaiteilijoihin. Nimekkäimpiä ulkomaisia taiteilijoita kokoelmassa ovat Henri Matisse, Joan Miró, Antoni Tàpies ja Fernando Botero. Noin 320 teosta käsittävässä suomalaisen modernin taiteen kokoelmassa ovat edustettuna muun muassa Kauko Lehtinen, Kimmo Kaivanto, Göran Augustson, Ernst Mether-Borgström, Kain Tapper, Aarno Salosmaa, Alpo Jaakola, Juhani Harri, Ahti Lavonen ja Reino Hietanen. Uudempaa kotimaista maalaustaidetta edustavat Leena Luostarinen, Jan Kenneth Weckman, Marjatta Tapiola, Marika Mäkelä, Tero Laaksonen, Kuutti Lavonen, Johanna Koistinen ja Pauno Pohjolainen. Kokoelmassa on myös pieni kokonaisuus vanhempaa suomalaista taidetta.


title: Kuntsin modernin taiteen museo

text: Museo sai merkittävän lahjoituksen, kun se vuonna 2018 sai taiteenkeräilijä Lars Swaljungin kokoelman, josta oli jo osa ennestään sinne sijoitettuna. Kokoelmaan kuuluu suomalaista ja pohjoismaista nykytaidetta, kaikkiaan 800 teosta. Kokoelmaa juhlistaa helmikuussa 2019 avattava näyttely.


title: Laura Terracina

text: Laura Terracina (1519?–1577?) oli napolilainen runoilija. Hän vaikutti renessanssin aikaan, ja hän oli merkittävä omana aikanaan mutta jäi kuoltuaan unohduksiin.


title: Laura Terracina

text: Laura Terracinan vanhemmat olivat ylhäisiä napolilaisia. Perhe asui Chiaiassa Napolin rannikolla. Hän meni lähes neljäkymmentävuotiaana naimisiin sukulaisensa Polidoro Terracinan kanssa, ja avioliiton aikaisten runojen perusteella on ajateltu, ettei liitto ollut onnellinen.


title: Laura Terracina

text: Hän tiedosti asemansa naisrunoilijana ja omisti vuonna 1561 ilmestyneen seitsemännen kokoelmansa napolilaisille leskille. Runokokoelmat olivat suosittuja, ja niitä julkaistiin monina painoksina. Hän oli Accademia degli Incognitin jäsen salanimellä Febea. Ensimmäistä mentoriaan Marco Antonio Passeria hän kiittää ensimmäisessä kokoelmassaan kannustuksesta. Vuosina 1570–1572 hän asui Roomassa ja kirjoitti etupäässä uskonnollista runoutta paavi Gregorius XIII:ta valitsemaan kokoontuneiden kardinaalien kunniaksi.


title: Montepulciano d’Abruzzo

text: Montepulciano d’Abruzzo on italialainen pääosin tai kokonaan Montepulciano-rypäleestä valmistettu punaviini. Sitä tuotetaan Abruzzon alueella Keski-Italiassa. Montepulciano d’Abruzzo -viinit ovat olleet DOC-laatuluokiteltuja ja nimisuojattuja vuodesta 1968.


title: Montepulciano d’Abruzzo

text: Montepulciano d’Abruzzon tuotantoalue on kaikkiaan 87 neliökilometriä (vuonna 2014) ja vuotuinen tuotantomäärä noin 86 miljoonaa litraa (vuonna 2015). Viini on italialaisista laatuviineistä (DOC tai DOCG) toiseksi eniten tuotettu.


title: Tourulan lasitehdas

text: Tourulan lasitehdas toimi Yläneellä vuosina 1828–1901. Tehdas valmisti aluksi ikkuna- ja apteekkilasia, pulloja, lampunlaseja sekä väritöntä ja vihreää talouslasia. Myöhemmässä vaiheessa tehdas keskittyi pullojen valmistukseen.


title: Tourulan lasitehdas

text: Tourulan lasitehdas valmistui jo vuonna 1824 mutta se käynnistettiin vasta 1828 kuolinpesään liittyneiden epäselvyyksien vuoksi. Tehdas lopetti toimintansa vuonna 1901 kannattamattomana. Tähän vaikuttivat muun muassa Venäjälle vietyjen lasipullojen kohonneet tullimaksut.


title: Nuori MacGyver

text: Nuori MacGyver ("MacGyver") on yhdysvaltalainen Peter M. Lenkovin kehittämä toimintaseikkailusarja. Se on uudelleenkäynnistys ABC:n vuosina 1985–1992 esittämälle "Ihmemies MacGyver" -sarjalle.


title: Nuori MacGyver

text: Sarjan esittäminen aloitettiin Yhdysvalloissa CBS-kanavalla 23. syyskuuta 2016. Maaliskuussa 2017 CBS ilmoitti tilanneensa sille toisen tuotantokauden. Suomessa sarjaa esitetään MTV3- ja Sub-kanavilla.


title: Nuori MacGyver

text: Alkuperäisessä sarjassa Richard Dean Andersonin esittämään Angus MacGyverin rooliin valittiin Lucas Till.


title: Nuori MacGyver

text: Useita hahmoja "Havaiji 5-0" -sarjasta vierailee MacGyverin apuna jaksossa "Flashlight". Crossover-jaksoilla on yhdistetty sarjojen "Nuori MacGyver", "Havaiji 5-0" ja "" tapahtumat toisiinsa.


title: Ri Ho-jun

text: Ri Ho-jun, toinen kirjoitusasu Li Ho-jun (, s. 1. joulukuuta 1946) on pohjoiskorealainen kivääriampuja. Hän oli Pohjois-Korean ensimmäinen olympiavoittaja ja ensimmäinen kesäolympiamitalisti.


title: Ri Ho-jun

text: Ri voitti Münchenin olympialaisissa 1972 kultaa 50 metrin pienoiskiväärin makuuasentokilpailussa maailmanennätystuloksella 599 pistettä. Hän kukisti hopeamitalisti Victor Auerin yhdellä pisteellä. Kilpailun jälkeisessä lehdistötilaisuudessa hän sanoi kuvitelleensa ampuvansa vihollisiaan. Myöhemmin hän kertoi, että hänen kommenttinsa oli ymmärretty väärin.


title: Ri Ho-jun

text: Ri sijoittui Münchenin olympialaisissa pienoiskiväärin kolmiasentokilpailussa yhdeksänneksi ja vapaakiväärissä 17:nneksi. Hän oli pienoiskiväärin kolmiasentokilpailussa kuudes Montrealin olympialaisissa 1976 ja yhdestoista Moskovassa 1980.


title: Ri Ho-jun

text: Ri oli myös Kim Jong-Ilin ammunnanopettaja.


title: Sälinkään lasitehdas

text: Sälinkään lasitehdas toimi Mäntsälän Sälinkään kylässä Kilpijärven rannalla vuosina 1814–1891. Aluksi tehdas valmisti ikkunalasia ja pulloja. Sittemmin tehdas keskittyi vain pullojen ja lasipurkkien valmistukseen. Tehdas valmisti 1850-luvulta aina 1880-luvulle saakka myös talouslasia, karahveja, viilikulhoja sekä juoma-, punssi- ja viinilaseja. Viime vaiheessa tehdas valmisti vain yksinkertaisia pulloja ja lasipurkkeja.


title: Sälinkään lasitehdas

text: Tehtaan perustivat Sälinkään ja Linnaisten kartanon omistajat Hans Henrik Stjernvall (1769–1820) ja Henrik Johan Sohlberg (1770–1831). Perustamisen syynä oli Mäntsälän seudulla vallinnut pula ikkunalasista jota jouduttiin tuomaan jopa Viipurista ja Tallinnasta saakka. Vuonna 1822 omistajaksi tuli Johan Magnus Gottskalk ja myöhemmin tehtaan omistivat Stjernvallin leski Frederika ja Gottskalkin pojat Anders ja Magnus Gottskalk yhdessä aina vuoteen 1838 saakka jolloin jälkimmäiset ostivat koko tehtaan. Lasitehtaan omisti pisimpään Souranderin suku. Lasitehtaan rakennuksiin kuului järven rannalla sijainnut lasihytti, puutarhan ympäröimä päärakennus, puunkuivaamo, paja, tamppilaitos lasin valmistuksessa käytetyn kvartsihiekan murskaamiseen, talli, navetta sekä varasto- ja asuinrakennuksia.


title: Sälinkään lasitehdas

text: Sälinkään lasitehtaalla oli 1820-luvulla kaksi tulipaloa joista toinen sai alkunsa myrskyn kaatamasta lasihytistä. Tehdas saattoi kuitenkin jatkaa toimintaansa. Lasitehdas lopetettiin tuotannon kannattamattomuuden takia vuonna 1890. Entiset tehdasrakennukset purettiin tai siirrettiin muualle 1900-luvun alussa. Lasitehtaan suuri kaksikerroksinen päärakennus purettiin 1915 ja sen hirret käytettiin asuintalojen rakentamiseen. Tehtaan lasihytin paikalla on nykyisin muistomerkki ja lähistön pelloilta löytyy edelleen runsaasti kvartsia ja lasikuonaa jäänteenä tehtaan toiminnasta. Myös jotkut lähistön rakennukset voivat olla peräisin lasitehtaan ajoilta.


title: Li Jong-hyong

text: Li Jong-hyong (s. 3. tammikuuta 1956) on pohjoiskorealainen kestävyysjuoksija. Hän osallistui maratonille vuoden 1980 kesäolympialaisissa Moskovassa.


title: Li Jong-hyong

text: Hänellä on hallussaan myös Pohjois-Korean ennätys maratonjuoksussa. Hän juoksi ennätysajan 2:09:26 Pjongjangissa 19. lokakuuta 1983. IAAF on hyväksynyt tuloksen kansalliseksi ennätykseksi, vaikka etenkin Euroopassa on esitetty epäilyjä tulosta ja radan pituutta kohtaan.


title: Chong Gum

text: Chong Gum on uransa lopettanut pohjoiskorealainen rytminen voimistelija. Hän edusti maataan vuoden 1992 kesäolympialaisissa Barcelonassa. Hän sijoittui karsintakilpailussa sijalle 27 eikä näin selvinnyt finaaleihin.


title: Yun Chol

text: Yun Chol on uransa päättänyt pohjoiskorealainen kaukalopikaluistelija. Hän edusti maataan vuoden 1998 talviolympialaisissa Naganossa jossa hän osallistui 500 metrin ja 1000 metrin kilpailuihin. 500 metrillä hänen lopullinen sijoituksensa oli 27. ja 1000 metrillä 26.


title: Anu Kuusenoksa

text: Anu Kuusenoksa (s. 1979 Kouvola) on suomalainen kirjailija. Kuusenoksan kirjoittaman vampyyreista kertovan kirjasarjan ensimmäinen osa "Prinssi jolla ei ollut sydäntä" julkaistiin 4. elokuuta 2017 Scarabe kustannuksen kautta. Kuusenoksa perusti vuoden 2018 alussa oman fantasiakirjallisuuteen erikoistuneen kustantamon Varjo kustannuksen, jonka kautta kirjasarjan jatko-osa Seireenit julkaistiin 14.4.2018 . Kirjasarja saa kolmannen osansa keväällä 2019 . Kuusenoksa on naimisissa ja hänellä on kaksi lasta.


title: Accademia degli Incogniti

text:
Accademia degli Incogniti (Tuntemattomien akatemia) oli vapaa-ajattelijaälymystön, lähinnä aatelisten, tieteellinen seura, joka vaikutti merkittävästä 1600-luvun puolivälissä Venetsian kulttuuri- ja poliittiseen elämään. Seuran perustivat vuonna 1630 Giovan Francesco Loredan ja Guido Casoni, ja sen perustana oli Cesare Cremoninin aristoteelinen filosofia. Cremonini edusti peripateettista koulukuntaa, ja hän oli Padovan yliopiston filosofian professori. Seuraan kuului historioitsijoita, runoilijoita ja libretistejä.
Historioitsija Ellen Rosandin mukaan akatemia toimi nimensä mukaisesti tavallisesti kulissien takana. Jäsenet kirjoittivat usein salakielellä ja julkaisivat teoksensa anonyymisti. Accademia degli Incogniti toimi erityisen aktiivisesti 1630-luvulta alkaen Venetsian musiikkiteatterin edistäjänä, ja se perusti oman teatterin, Teatro Novissimon, jolla oli lyhyt kukoistuskausi 1641–1645. Musiikkinäytelmien libretoissa akatemian ikonoklastiset älyköt käyttivät sävyä, joka oli "[usein] kauhistuttavan suorasukaista ja usein epämoraalista". Libretistejä olivat muun muassa Giacomo Badoaro, joka kirjoitti tekstin "Il ritorno d'Ulisse in patria" Claudio Monteverdille, ja Giovanni Francesco Busenello, joka laati Monteverdille libreton tämän viimeiseen ja todennäköisesti merkittävämpään oopperateokseen "L'incoronazione di Poppeaan".


title: Accademia degli Incogniti

text: Vaikka akatemiaa sanotaan usein joukoksi skeptisiä libertiinejä, Loredano oli Venetsian tasavallan kunnioitettu senaattori. Muutkin jäsenet olivat joko tasavallan senaattoreita tai neuvoston jäseniä, ja akatemia oli useita vuosikymmeniä poliittisen vallan epävirallinen keskus. Sen vaikutusvalta alkoi vähetä 1650-luvun lopulla, ja vuoden 1661 jälkeen akatemia ei enää kokoontunut.


title: Hiukkavaaratalo

text: Hiukkavaaratalo eli Hiukkavaaran monitoimitalo on Oulun Hiukkavaaran kaupunginosassa sijaitseva monitoimitalo, jossa on päiväkoti, peruskoulu, nuorisotila, Oulun kaupunginkirjaston lähikirjasto ja liikuntasali. Myös kansalaisopisto Oulu-opisto käyttää taloa kurssien pitämiseen.


title: Hiukkavaaratalo

text: Oulun kaupunki järjesti 2014 Hiukkavaaratalosta toteutuskilpailun, jonka voitti kuuden allianssiosapuolen yhteisehdotus ”Polku”. Rakennushanke toteutettiin ns. integroituna projektitoimituksena. Noin 11 500 bruttoneliömetrin rakennuksen tilaajana oli liikelaitos Oulun Tilakeskus. Rakennuksen arkkitehtisuunnittelijana toimi Arkkitehtitoimisto Lukkaroinen Oy, Sweco suunnitteli rakennuksen talotekniikan ja WSP Finland Oy vastasi rakennesuunnittelusta. Rakentamisen pääurakoitsija oli Lemminkäinen Talo Oy ja talotekniikkaurakoitsija Are Oy.


title: Hiukkavaaratalo

text: Monitoimitalon rakentaminen aloitettiin keväällä 2016 ja se valmistui käyttöön kesällä 2017, rakennusurakan arvo oli noin 22 miljoonaa euroa.


title: Hiukkavaaratalo

text: Hiukkavaaratalon johtajana ja noin 700 oppilaan peruskoulun rehtorina toimii Anne Moilanen.


title: John Part

text: John Part (29. kesäkuuta 1966 Toronto, Kanada) on kanadalainen dartsinpelaaja. Part on lajin kolminkertainen maailmanmestari (1994, 2003, 2008) ja toistaiseksi kaikkien aikojen menestynein Euroopan ulkopuolelta lähtöisin oleva dartsinpelaaja.


title: John Part

text: Part aloitti dartsin harjoittelun 1987 ja ammattilaisuransa 1991. Vuonna 1994 Part osallistui Kanadan rankingykkösenä BDO:n maailmanmestaruusturnaukseen ja voitti turnauksen sekä ensikertalaisena että ensimmäisenä Iso-Britannian ulkopuolelta lähtöisin olevana dartsinpelaajana. Part hävisi koko turnauksessa vain yhden erän sivuten Eric Bristowin vuonna 1984 tekemää ennätystä. Myöhemmin samaan on pystynyt vain Phil Taylor vuoden 2001 maailmanmestaruusturnauksessa.


title: John Part

text: Vuonna 1997 Part jätti BDO:n ja liittyi PDC-järjestöön. Vuoden 2001 maailmanmestaruusturnauksessa Part eteni loppuotteluun häviten kuitenkin murskaavasti Phil Taylorille. 2003 Part ja Taylor kohtasivat jälleen finaalissa ja tällä kertaa kanadalainen yllättäen voitti kahdeksan edellistä mestaruutta voittaneen Taylorin erin 6-5 ja saavuttaen myös PDC:n maailmanmestaruuden ensimmäisenä Iso-Britannian ulkopuolisena pelaajana. Samalla hän nousi maailman rankingykköseksi.


title: John Part

text: Part uusi maailmanmestaruuden vuonna 2008 ja oli tuolloin Taylorin lisäksi ainoa vähintään kaksi PDC:n mm-titteliä saavuttanut pelaaja. Vuoden 2011 World Matchplay-turnauksessa Part heitti uransa ensimmäisen ja toistaiseksi ainoan televisioitujen otteluiden yhdeksän tikan poikkaisun.


title: Ansan

text: Ansan (, hanja 安山市) on kaupunki Etelä-Korean Gyeonggin maakunnassa. Se sijaitsee Keltaisenmeren rannalla, alle 30 kilometrin etäisyydellä Soulista lounaaseen. Vuonna 2016 Etelä-Korean tilastopalvelu arvioi kaupungin väkiluvuksi 689 859 ihmistä. Kaupunki itse kertoi väkiluvukseen 763 716 (9/2014). Paikallishallinnollisesti kaupunki jakautuu kahteen piiriin: Sangnok-gu: ja Danwon-gu.


title: Ansan

text: Kaupungissa toimii Gyeonggin modernin taiteen museo (경기도미술관). Nähtävyyksiin kuuluu myös Seongho muistorakennus (성호기념관) ja Daebudon saaren (대부도) merenrannat. Kaupungissa toimii kaksi yliopistoa sekä yksi korkeamman tason jatko-opintoja (graduate school) tarjoava oppilaitos (Ansanin yliopisto, Soulin taidekorkeakoulu; lisäksi kaupungissa on Hanyangin yliopiston kampus ja Ansanin tekninen korkeakoulu).


title: Richard Thaler

text: Richard H. Thaler (s. 12. syyskuuta 1945, East Orange, New Jersey) on yhdysvaltalainen taloustieteilijä ja professori Chicagon yliopiston Booth School of Businessissa. Hän on erikoistunut käyttäytymistaloustieteen ja rahoituksen tutkimukseen. Vuonna 2017 Thaler palkittiin taloustieteen Nobelin palkinnolla käyttäytymistaloustieteen ("behavioral economics") tutkimuksestaan.


title: Richard Thaler

text: Thaler toimi American Economic Associationin puheenjohtajana 2015.


title: Samsung Galaxy J1 (2016)

text: Samsung Galaxy J1 (2016) on Samsungin 1. helmikuuta 2016 julkaisema älypuhelin, jossa on esiasennettuna Android 5.0 "Lollipop" -käyttöjärjestelmä.


title: Samsung Galaxy J1 (2016)

text: Samsung Galaxy J1 (2016) -älypuhelimessa on 4,5-tuumainen näyttö WVGA-resoluutiolla.


title: Samsung Galaxy J1 (2016)

text: Laitteesta löytyy Samsungin oma Exynos 3 Quad 3475-prosessori. Laitteessa on 1 Gigatavu RAM-muistia ja 8 Gigatavua sisäistä muistia. Puhelimen muisti on laajennettavissa enintään 128 Gigatavun microSD-kortilla.


title: Samsung Galaxy J1 (2016)

text: Laitteessa on 5 Megapikselin takakamera. Etukameran tarkkuus on puolestaan 2 Megapikseliä.


title: Samsung Galaxy J1 (2016)

text: Videokuvaus voidaan tehdä 720p (HD) -resoluutioilla 30fps.


title: Samsung Galaxy J1 (2016)

text: Julkaisuhetkellä laitteessa oli esiasennettuna Android 5.0 "Lollipop".


Samsung Galaxy J1 (2016)


title: Samsung Galaxy J3 (2016)

text: Samsung Galaxy J3 (2016) on Samsungin 15. tammikuuta 2016 julkaisema älypuhelin, jossa on esiasennettuna Android 5.1 "Lollipop" -käyttöjärjestelmä.


title: Samsung Galaxy J3 (2016)

text: Samsung Galaxy J3 (2016) -älypuhelimessa on 5-tuumainen näyttö HD-resoluutiolla.


title: Samsung Galaxy J3 (2016)

text: Laitteesta löytyy Qualcomm Snapdragon 410 8916-prosessori. Laitteessa on 1,5 Gigatavua RAM-muistia ja 8 Gigatavua sisäistä muistia. Puhelimen muisti on laajennettavissa enintään 128 Gigatavun microSD-kortilla.


title: Samsung Galaxy J3 (2016)

text: Laitteessa on 8 Megapikselin takakamera. Etukameran tarkkuus on puolestaan 5 Megapikseliä.


title: Samsung Galaxy J3 (2016)


title: Samsung Galaxy J3 (2016)

text: Julkaisuhetkellä laitteessa oli esiasennettuna Android 5.1 "Lollipop".


title: Samsung Galaxy J3 (2016)

text: Myöhemmin laitteeseen on tullut päivitys Android 6.0 "Marshmallow" -versioon.


title: Samsung Galaxy J3 (2016)

text: Sen jälkeen laite on saanut vielä päivityksen Android 7.0 "Nougat" -versioon.


Samsung Galaxy J3 (2016)


title: Samsung Galaxy Xcover 4

text: Samsung Galaxy Xcover 4 on Samsungin 24. huhtikuuta 2017 julkaisema älypuhelin, jossa on esiasennettuna Android 7.0 "Nougat" -käyttöjärjestelmä.


title: Samsung Galaxy Xcover 4

text: Samsung Galaxy Xcover 4 -älypuhelimessa on 5-tuumainen näyttö HD-resoluutiolla.


title: Samsung Galaxy Xcover 4

text: Laitteesta löytyy Samsungin oma Exynos 7 Quad 7570-prosessori. Laitteessa on 2 Gigatavua RAM-muistia ja 16 Gigatavua sisäistä muistia. Puhelimen muisti on laajennettavissa enintään 256 Gigatavun microSD-kortilla.


title: Samsung Galaxy Xcover 4

text: Laitteessa on 13 Megapikselin takakamera. Etukameran tarkkuus on puolestaan 5 Megapikseliä.


title: Samsung Galaxy Xcover 4

text: Videokuvaus voidaan tehdä 1080p (Full HD) -resoluutioilla 30fps.


title: Samsung Galaxy Xcover 4

text: Julkaisuhetkellä laitteessa oli esiasennettuna Android 7.0 "Nougat".


title: Samsung Galaxy Xcover 4

text: Myöhemmin laitteeseen on tullut päivitys Android 8.1 "Oreo" -versioon.


title: Samsung Galaxy Xcover 4

text: Laite on veden- ja pölynkestävä, IP 68 -sertifioitu. Lisäksi laite kestää iskuja, värinää sekä myös korkeita ja matalia lämpötiloja, MIL-STD-810 sertifioitu.


Samsung Galaxy Xcover 4


title: Sojuz MS-06

text: Sojuz MS-06 () on Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 12. syyskuuta 2017 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Laukaisu tapahtui kosmodromin alustalta 1/5, jolta myös Sputnik 1 laukaistiin vuonna 1957. Aluksen miehistö kuuluu ISS:n Retkikunta 53:n miehistöön.


title: Samsung Z1

text: Samsung Z1 on Samsungin 14. tammikuuta 2015 julkaisema älypuhelin, jossa on esiasennettuna Tizen 2.3 -käyttöjärjestelmä.


title: Samsung Z1

text: Samsung Z1 -älypuhelimessa on 4-tuumainen näyttö WVGA-resoluutiolla.


title: Samsung Z1

text: Laitteesta löytyy 2-ydin-prosessori. Laitteessa on 0,75 Gigatavua RAM-muistia ja 4 Gigatavua sisäistä muistia. Puhelimen muisti on laajennettavissa enintään 64 Gigatavun microSD-kortilla.


title: Samsung Z1

text: Laitteessa on 3,1 Megapikselin takakamera. Etukameran tarkkuus on puolestaan 0,3 Megapikseliä.


title: Samsung Z1

text: Videokuvaus voidaan tehdä 480p (VGA) -resoluutioilla 15fps.


title: Samsung Z1

text: Julkaisuhetkellä laitteessa oli esiasennettuna Tizen 2.3.


Samsung Z1


title: Pensassinapit

text: Pensassinapit ("Sinapidendron") on ristikukkaiskasveihin kuuluva kasvisuku, joka esiintyy kotoperäisenä Makaronesian alueella. Pensassinappeihin luokitellaan neljä lajia.


title: Pauliot

text: Pauliot ("Parolinia") on ristikukkaiskasveihin kuuluva kasvisuku, joka on kotoperäinen Kanariansaarille. Paulioihin kuuluu ainakin viisi lajia. Niitä kasvaa Gran Canarian, Teneriffan ja Gomeran saarilla.


title: Pitkärannan lasitehdas

text: Pitkärannan lasitehdas toimi Laatokan Karjalassa Impilahden Pitkärannassa vuosina 1887–1899. Tehtaassa valmistettiin värittömiä ja tummia lasipulloja joita vietiin Venäjän markkinoille. Tehdas valmisti vuonna 1895 10 miljoonaa lasipulloa vuodessa ja siellä työskenteli 605 työntekijää.


title: Pitkärannan lasitehdas

text: Pitkärannan lasitehdas lopetti toimintansa kun lasipullojen vienti Venäjälle tuli kannattamattomaksi kohonneiden tullimaksujen takia.


title: Ukonpalot

text:
Ukonpalot ("Bunias") on kasvisuku ristikukkaiskasvien heimossa. Siihen luokitellaan kuuluvaksi
kaksi tai kolme lajia.Etelänukonpalko kasvaa alkuperäisenä Etelä-Euroopassa ja idänukonpalko kasvaa alkuperäisenä Itä-Euroopassa. Suomessa idänukonpalko kasvaa laajalti vakiintuneena uustulokkaana. Etelänukonpalko on kasvanut 1940-luvulla saksalaisten tuomana sotatulokkaana Kristiinankaupungissa.


title: KB Financial Group

text: KB Financial Group, joka tunnetaan lyhenteellä KB (sanoista Kookmin Bank), on suuri eteläkorealainen finanssialan holdingyhtiö, jonka päämaja sijaitsee Soulissa. Finanssiyhtiö toimii tytäryritystensä välityksellä kuudella rahoitusalan osa-alueilla: yritysten ja yksityisasiakkaiden pankkitoiminnassa, muissa pankkipalveluissa, luottokorttien ja henkivakuutusten alalla sekä investointi- ja arvopaperitoiminnassa. Finanssikonsernin osake noteerataan Korean ja New Yorkin pörsseissä. Vuoden 2016 lopussa pankkikonserni toimi yhteensä 1 130 toimipisteessä Korean tasavallassa, jonka lisäksi finanssikonserni on läsnä useissa ulkomaissa.


title: KB Financial Group

text: Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 302. Se luokiteltiin tällä listalla Etelä-Korean seitsemänneksi suurimmaksi pörssiyritykseksi. Yhtiön markkina-arvo oli 17,9 miljardia Yhdysvaltain dollaria (toukokuussa 2017) ja liikevaihto 13,5 miljardia USD (2016).


title: KB Financial Group

text: Pankkikonseni pohjautuu vuosina 1963 ja 1967 perustettuihin pankkeihin ("Kookmin Bank Co., Ltd", ); ja ("Housing & Commercial Bank"). Vuosina 2000–2001 pankit sopivat yhdistymisestä. Tuloksena syntyi Etelä-Korean suurin liikepankki, joka vuonna 2001 listautui Korean pörssiin ja sopi osakkeittensa noteeramisesta myö New Yorkissa.


title: KB Financial Group

text: Nykyinen rahoitusalan konserni (KB Financial Group) perustettiin 29. syyskuuta 2008. Sillä on 12 tytäryhtiötä, joita kirjainlyhenne KB yhdistää: KB Kookmin Bank, KB Securities, KB Insurance, KB Kookmin Card, KB Life Insurance, KB Asset Management, KB Capital, KB Savings Bank, KB Real Estate Trust, KB Investment, KB Credit Information ja KB Data Systems.


title: Litutillit

text: Litutillit ("Descurainia") on kasvisuku ristikukkaiskasvien heimossa. Siihen kuuluu 46 lajia. Litutillien läheisiä sukulaisia ovat muun muassa samaan sukuryhmään kuuluvat kesäkrassit ja pääskynkukat.


title: Litutillit

text: Euroopassa tai maanosan lähialueella esiintyy 12 litutillilajia. Niistä osa on ruohovartisia ja osa puutuneita pensaita. Pohjoismaissa ja Suomessa kasvaa yksi laji, yksivuotinen litutilli. Se on Suomessa muinaistulokkaana kasvava rikkakasvi.


title: Pensastädykkeet

text: Pensastädykkeet ("Hebe") on ratamokasveihin kuuluva kasvisuku, jota pidetään toisinaan tädykkeiden ("Veronica") alasukuna. The Plant Listin luokittelun mukaan sukuun kuuluu 13 lajia. Toisen luokittelun mukaan lajeja on 80. Niistä lähes kaikki kasvavat luontaisesti Uudessa-Seelannissa ja kaksi lajia esiintyy myös Etelä-Amerikan eteläosassa.


title: Pensastädykkeet

text: Pensastädykkeitä käytetään huonekasveina ja yksivuotisina koristekukkina.


title: Suvimarja Halmetoja

text: Suvimarja Halmetoja on suomalainen muusikko. Halmetoja toimii Humavoid-metalliyhtyeen keulakuvana ja Mira Luodin yhtyeen kosketinsoittajana. Halmetoja on esiintynyt myös MTV3:n "Älä jäädy" -improvisaatio-ohjelman yhden naisen bändinä. Hänellä on muusikon ja musiikkitieteen maisterin koulutus. Hän on työskennellyt vuodesta 2009 lähtien myös Improvisaatioteatteriryhmä Kolinan muusikkona. Halmetoja on naimisissa muusikko Niko Kalliojärven kanssa.


title: Teneriffankultasäde

text: Teneriffankultasäde ("Vieraea laevigata") on Kanariansaarille kotoperäinen asterikasvi, joka on ainoa laji suvussa "Vieraea". Se on enintään yhden metrin korkeaksi kasvava pensas, jolla on keltakukkaiset mykeröt. Kukinnot muistuttavat lähisukuisia hirvenjuuria tai auringontähtiä. Teneriffankultasäde kasvaa Teneriffan saarella.


title: Filip Jalomielinen

text: Filip I Jalomielinen (; 13. marraskuuta 1504 Marburg – 31. maaliskuuta 1567 Kassel) oli Hessenin maakreivi vuosina 1509–1567. Hän oli merkittävä uskonpuhdistuksen puolustaja sen alkuvuosina.


title: Filip Jalomielinen

text: Filipin isä oli Hessenin maakreivi Vilhelm II, jonka seuraajaksi hän tuli vain nelivuotiaana. Hänen äitinsä Anna von Mecklenburg-Schwerin toimi sijaishallitsijana kunnes keisari Maksimilian I julisti Filipin täysi-ikäiseksi maaliskuussa 1518, jolloin hän oli 13-vuotias. Yhdessä Trierin ja Pfalzin vaaliruhtinaiden kanssa Filip kukisti vuonna 1523 kapinallisen ritarin  Franz von Sickingenin. Hän auttoi myös Saksin vaaliruhtinasta sekä Saksin ja Braunschweig-Lüneburgin herttuoita vuoden 1525 talonpoikaiskapinan kukistamisessa Thüringenin alueella. Filip komensi henkilökohtaisesti hesseniläisiä joukkoja toukokuun 1525 Frankenhausenin taistelussa, jossa lahkolaissaarnaaja Thomas Müntzerin johtamat kapinalliset lyötiin lopullisesti. Filipin liittolaispolitiikka vahvisti Hessenin vaikutusvaltaa samalla kun hän uudisti valtakuntansa hallintoa valistuneen itsevaltiuden merkeissä.


title: Filip Jalomielinen

text: Filip kääntyi vuonna 1524 protestanttiseen uskoon. Koska katoliset valtiot valmistautuivat kukistamaan uskonpuhdistuksen heti alkuunsa, Filip päätti ensimmäisenä koota pohjoisen Saksan protestanttiset ruhtinaat ja kaupungit liitoksi, joka suojelisi uutta uskoa. Hän muodosti Saksin vaaliruhtinas Juhana Horjumattoman kanssa ensin niin sanotun Gothan liiton ja toukokuussa 1526 Torgaun liittona tunnetun puolustusliiton, johon muut protestanttiset valtiot pian liittyivät. Speyerin valtiopäivien elokuussa 1526 tekemän uskonvapauspäätöksen jälkeen Filip määräsi lopulta toteuttamaan protestanttisen uskonpuhdistuksen Hessenissä. Hän valitsi Saksin esimerkin mukaisesti viralliseksi uskontulkinnaksi Martti Lutherin luterilaisen opin, vaikka myötäilikin henkilökohtaisissa näkemyksissän sveitsiläisen Ulrich Zwinglin radikaalimpaa zwingliläisyyttä. Vuonna 1527 Filip lakkautti luostarilaitoksen, loi perustan valtionkirkolle ja perusti Marburgin yliopiston, maailman ensimmäisen protestanttisen yliopiston. Sovitellakseen protestanttisten suuntausten opillisia erimielisyyksiä hän järjesti vuonna 1529 Marburgin uskontokeskustelun, jossa Luther ja Zwingli eivät kuitenkaan päässet yksimielisyyteen ehtoollisesta. Filipin tukema teologi Martin Bucer otti vuonna 1539 Hessenissä käyttöön konfirmaatiorituaalin, joka muodostui kaikkien protestanttisten kirkkojen esikuvaksi.


title: Filip Jalomielinen

text: Kun katolinen kirkko ja Pyhän saksalais-roomalaisen keisarikunnan keisari Kaarle V ryhtyivät uudelleen uhkaamaan uskonpuhdistusta, Filip kohosi Saksan protestanttisten ruhtinaiden johtajaksi. Kun valtakunnansäätyjen vapaus valita uskonsa kumottiin vuoden 1529 toisilla Speyerin valtiopäivillä, joukko ruhtinaita ja kaupunkeja esitti Filipin johdolla protestikirjeen, mistä sana "protestantit" sai alkunsa. Filip oli keskeinen vaikuttaja myös vuoden 1530 Augsburgin valtiopäivillä, missä hyväksyttiin Augsburgin tunnustus. Seuraavana vuonna hänen johdollaan perustettiin protestanttisten valtioiden uudeksi puolustusliitoksi tarkoitettu Schmalkaldenin liitto. Siitä tuli tärkeä keisarin vallan vastainen voimatekijä ja Filipiä pidettiin sen johtavana hahmona. Filip auttoi vuonna 1534 palauttamaan keisarin karkottaman herttua Ulrichin valtaan Württembergissä.


title: Filip Jalomielinen

text: Schmalkaldenin liitto kärsi lopulta tappion Kaarle V:lle vuosien 1546–1547 Schmalkaldenin sodassa, jossa Filipin vävy, Saksin herttua Morits liittoutui protestanttisia uskonveljiään vastaan. Tappiollisen Mühlbergin taistelun jälkeen Filip antautui kesäkuussa 1547 keisarin armoille, jolloin hänet ja hänen tärkein liittolaisensa Saksin vaaliruhtinas Juhana Fredrik vangittiin. Tässä tilanteessa Filip hyväksyi Kaarle V:n ehdottaman Augsburgin interimin, mutta koska Hessenin asukkaat kieltäytyivät palaamasta katoliseen uskoon, keisari ei suostunut vapauttamaan häntä. Vasta Moritsin kääntyminen keisaria vastaan ja menestyksekäs yllätyshyökkäys liitossa Filipin pojan Vilhelmin ja Ranskan kuningas Henrik II:n kanssa johtivat maaliskuussa 1552 Filipin ja Juhana Fredrikin vapauttamiseen. Protestanttien asema turvattiin viimein vuoden 1555 Augsburgin uskonrauhassa. Filip pyrki tämän jälkeen välttämään uskonsotiin ajautumista, vaikka halusikin tukea Ranskan hugenotteja ja Alankomaiden protestantteja.


title: Filip Jalomielinen

text: Filip Jalomielinen nai vuonna 1523 Saksin vaaliruhtinas Yrjö Parrakkaan tyttären Kristiinan, mutta solmi vuonna 1540 Lutherin ja Philipp Melanchthonin rohkaisemana toisen avioliiton siskonsa hovineidon Margarethe von der Saalen kanssa, jolloin hän syyllistyi kaksinnaimiseen. Tapauksen julkinen selvittely heikensi Filipin arvovaltaa Saksan protestanttien johtajana. Vuonna 1562 laatimassaan testamentissa Filip määräsi jakamaan valtakuntansa neljään osaan neljän ensimmäisestä avioliitosta syntyneen poikansa kesken. Vilhelm sai Hessen-Kasselin, Ludvig Hessen-Marburgin, Filip Hessen-Rheinfelsin ja Yrjö Hessen-Darmstadtin. Hänen tytärtään Kristiina Hesseniläistä kaavailtiin vuonna 1563 puolisoksi Ruotsin kuningas Eerik XIV:lle, mutta hanke raukesi.


title: Commodore 64: Tasavallan tietokone

text: Commodore 64: Tasavallan tietokone on suomalaisen Juho Kuorikosken tietokirja Commodore 64 -tietokoneesta. Tietokonetta myytiin Suomessa enemmän kuin missään muualla suhteutettuna asukaslukuun.


title: Commodore 64: Tasavallan tietokone

text: Kuorikoski haki kirjalle rahoitusta Mesenaatti-yhteisörahoituspalvelussa ja täytti tavoitteensa, joka oli vaatimuksena kirjan ilmestymiselle.


title: Commodore 64: Tasavallan tietokone

text: Kirjan on julkaissut Minerva Kustannus vuonna 2017. Kirjassa on 230 sivua.


title: Daegun metropalo

text: Daegun metropalo tapahtui 18. helmikuuta 2003, kun itsemurhaa yrittänyt tuhopolttaja sytytti tulipalon metrojunassa Jungangnon metroasemalla Etelä-Korean Daegussa. Palo tuhosi junan täysin ja levisi myös toiseen asemalle pysähtyneeseen junaan. Tulipalossa kuoli 198 ihmistä ja 147 loukkaantui.


title: Daegun metropalo

text: Palon sytytti Kim Dae-han, 56-vuotias entinen taksinkuljettaja. Hän oli kärsinyt mielenterveysongelmista saatuaan kaksi vuotta aiemmin aivohalvauksen ja päätti yrittää itsemurhaa. Hän halusi kuolla julkisella paikalla vieden muita mukanaan. Niinpä hän nousi metrojunaan ja sytytti siellä tulipalon bensiinillä täytetyillä maitopurkeilla. Palo levisi koko junaan ja tuhosi sen.


title: Daegun metropalo

text: Muutamaa minuuttia palon syttymisen jälkeen asemalle tuli toinen juna. Sen kuljettaja huomasi savun ja ajoi junan hitaasti asemalle. Hän lukitsi junansa ovet ja yritti rauhoitella matkustajia. Junaan tuli kuitenkin savua, ja pian myös palo levisi sinne. Toisessa junassa kuoli lopulta enemmän ihmisiä kuin ensimmäisessä junassa. Tilannetta pahensi se, että automaattinen paloilmoitin katkaisi virran molemmista junista. Junissa ei myöskään ollut sammuttimia.


title: Daegun metropalo

text: Palon sytyttänyt Kim Dae-han selvisi hengissä ja sai elinkautisen vankeustuomion. Lisäksi metrojunien kuljettajat saivat neljän ja viiden vuoden tuomiot ja kaksi metroviranomaista kolmen vuoden tuomiot kuolemantuottamuksesta. Kolme muuta viranomaista sai ehdollista vankeutta.


title: Kanarianpoukkio

text: Kanarianpoukkio ("Bosea yervamora") on revonhäntäkasveihin kuuluva pensas, joka esiintyy Kanarialla.


title: Kanarianpoukkio

text: Kanarianpoukkio on alle kolme metriä korkeaksi kasvava pensas. Oksat ovat pitkät, hoikat ja luonteenomaisesti kaarevat. Lehdet ovat vuorottaiset, ehyet, puikeat, alle 7 cm pitkät, ehytlaitaiset, kiiltävät. Laji on kaksikotinen. Kukat kasvavat terttumaisina kukintoina, ne ovat viisilukuiset, pienet, vihertävät, hedekukissa surkastunut sikiäin, emikukissa 5 joutohedettä. Hedelmä on marja, noin herneen kokoinen, raakana vihreä–vaaleanpunainen, kypsänä musta.


title: Kanarianpoukkio

text: Kanarianpoukkio esiintyy Kanariansaarilla: Teneriffa, Gran Canaria, La Palma ja La Gomera. Se kasvaa rinteillä ja pientareilla pensaikoissa ja metsissä noin 200–600 metrin korkeudella.


title: Minerva Kustannus

text: Minerva Kustannus on Helsingissä sijaitseva viihde- ja tietokirjallisuuden kustantaja. Yhtiö on perustettu vuonna 1990.


title: Minerva Kustannus

text: Yhtiö julkaisi ensimmäisen kirjan vuonna 1991.


title: Apollonlaakeri

text: Apollonlaakeri ("Apollonias barbujana") on laakerikasveihin kuuluva puulaji, joka esiintyy Makaronesian saarilla. Se kuuluu ikivihreiden laakerimetsien (laurisilva) tyypillisiin puihin.


title: Apollonlaakeri

text: Apollonlaakeri on ainavihanta pensas tai puu, joka kasvaa jopa 25 metriä korkeaksi. Lehdet ovat leveän suikeat tai puikeat, tummanvihreät, yläpinta kiiltävä, reunat usein alakäänteiset, lehdissä usein suuria äkämiä. Kukat ovat pienet, vaaleat, kaksineuvoiset. Hedelmä on noin 1,0–1,5 cm pitkä, soikea luumarja, kypsänä musta.


title: Apollonlaakeri

text: Apollonlaakeri esiintyy Madeiralla, Azoreilla ja Kanariansaarilla: Teneriffa, La Palma, Gran Canaria, La Gomera ja El Hierro. Se kasvaa saarten laakerimetsissä.


title: Tulppaanitrumpetti

text: Tulppaanitrumpetti ("Spathodea campanulata") on bignoniakasveihin kuuluva puulaji, joka on ainoa tulppaanitrumpettien suvussa.


title: Tulppaanitrumpetti

text: Tulppaanitrumpetti on ainavihanta pyöreälatvuksinen puu, joka kasvaa kymmenen metriä korkeaksi. Lehdet sijaitsevat oksien kärjissä, vastakkaisia, lehtiparin lehdistä toinen isompi, jopa 60 senttimetriä pitkä. Lehdet ovat parilehdykkäisiä, yläpinta vihreä, kiiltävä, alapinta vaaleampi, ruskeakarvainen. Kukat kasvavat tiiviinä terttuina oksien päissä. Ne ovat oransseja, joskus keltaisia, 10 cm pitkiä ja 5–7 cm leveitä, vinon kellon muotoisia. Banaaninmuotoiset ruskeat nuput muodostavat kartiomaisia ryhmiä. Hedelmä on kova tuppilo, kooltaan 15–25 cm.


title: Tulppaanitrumpetti

text: Tulppaanitrumpetti kasvaa alkuperäisenä Afrikassa. Sitä viljellään koristepuuna ja laji on villiintynyt luontoon muun muassa Australiassa, Singaporessa ja lukuisilla valtamerten saarilla (Havaiji, Länsi-Intia, Oseania, Intian valtameren saaret).


title: Alppihiihdon maailmancup 2017–2018

text: Alppihiihdon maailmancup 2017–2018 oli historian 52. alppihiihdon maailmancup -kausi. Kausi alkoi Itävallan Söldenissä 28. lokakuuta 2017 ja päättyi Ruotsin Åressa 17. maaliskuuta 2018. Miehillä oli 36 osakilpailua 19 eri paikassa ja naisilla 38 osakilpailua 21 eri paikassa. Kauden aikana miehet ja naiset kilpailivat kahdessa kaupunkitapahtumassa. Lisäksi ohjelmassa oli yksi parisuurpujottelu miehillä ja paripujottelu naisilla sekä Åressa järjestetty joukkuekilpailu.


title: Auringontähdet

text: Auringontähdet ("Telekia") on kasvisuku asterikasvien heimossa. Siihen kuuluu kaksi lajia, jotka esiintyvät Euroopassa. Auringontähtien suku on nimetty unkarilaisen kreivi Sámuel Telekin mukaan.


title: Tahmakot

text: Tahmakot ("Dittrichia") on kasvisuku asterikasvien heimossa. Siihen kuuluu kaksi lajia, joita esiintyy Euroopassa, Pohjois-Afrikassa ja Lähi-idässä.


title: Unescon maailmanperintökohteet Etelä-Koreassa

text: Unesco on nimennyt Etelä-Koreasta yksitoista kohdetta maailmanperintöluetteloon. Kohteista yksi on merkittävä luonnon- ja muut kulttuuriperintönsä ansiosta.


title: Tehollinen ydinvaraus

text: Tehollisella ydinvarauksella (symboli Z) tarkoitetaan negatiivisesti varautuneen elektronin kokemaa puoleensa vetävää atomiytimen protoneista johtuvaa positiivista varausta Z, kun on huomioitu muiden elektronien aiheuttama sähköinen hylkivä voima. Tätä hylkivää voimaa kuvataan varjostustekijällä, jonka symboli on σ (sigma) tai S. Hylkivän voiman suuruus riippuu atomin elektronipilvessä tarkasteltua elektronia sisempien, eli matalamman pääkvanttiluvun omaavien elektronien lukumäärästä ja varjostuskyvystä, eikä ulompien elektronien lukumäärästä. Matemaattinen kuvaus on seuraavanlainen:


title: Tehollinen ydinvaraus

text: Z riippuu suoraan ytimen protonien lukumäärästä, eli järjestysluvusta. Esimerkiksi vedyllä luku on 1. σ voidaan laskea yksinkertaisimmin Slaterin sääntöjen avulla.


title: Tehollinen ydinvaraus

text: Tehollisen ydinvarauksen avulla voidaan selittää atomin ominaisuuksia kuten sen kokoa: Z kasvaessa atomin koko pienenee sillä elektronit pakkautuvat lähemmäs ydintä sen positiivisen varauksen houkuttelemana.


title: Tehollinen ydinvaraus

text: Z voidaan myös käyttää selvittämään samankaltaisista elektronikonfiguraatio vaihtoehdoista vakaampi: suuremman Z kokeva elektroni on voimakkaammin sitoutunut atomiytimen läheisyyteen ja sen poistamiseen tarvitaan enemmän energiaa kuin pienemmän Z kokevan elektronin.


title: Rohtosalkoruusut

text: Rohtosalkoruusut ("Althaea") on kasvisuku malvakasvien heimossa. Siihen kuuluu 16 lajia. Lajeista kahta viljellään monivuotisena koristekasvina: marokonsalkoruusua ("Althaea longiflora") ja rohtosalkoruusua ("Althaea officinalis").


title: Siidat

text: Siidat ("Sida") on kasvisuku malvakasvien heimossa. Siihen kuuluu yli 150 lajia. Niistä kaksi on tavattu (ruutusiida ja otasiida) hyvin harvinaisina Amerikasta levinneinä tulokaslajeina Pohjoismaissa.


title: Slaterin säännöt

text: Slaterin sääntöjen avulla voidaan määrittää tehollisen ydinvarauksen Z laskemiseen käytetty varjostustekijä σ tai S.


title: Slaterin säännöt

text: Säännöt kehitti puolikokeellisesti John C. Slater vuonna 1930, joihin kuuluvia varjostustekijöitä Enrico Clementi et al. korjasivat 1960-luvulla tietokonelaskennallisesti Hartree-Fock -menetelmän avulla.


title: Slaterin säännöt

text: Atomin elektronikonfiguraatio kirjoitetaan ja sen atomiorbitaalit ryhmitellään sulkuihin niiden pääkvanttiluvun n mukaan oikealta vasemmalle kasvavaan järjestykseen. Orbitaaleista erotellaan suluin kaikki paitsi s- ja p-orbitaalit:


title: Slaterin säännöt

text: [1s] [2s,2p] [3s,3p] [3d] [4s,4p] [4d] [4f] [5s, 5p] [5d] jne.


title: Slaterin säännöt

text: Sitten jokaiselle sulkujen rajaaman ryhmän elektroneille annetaan varjostustekijät. Nämä ovat vakioita jotka riippuvat elektronien määrästä ja tyypistä ryhmässä. Elektronit, jotka ovat tarkasteltavaa elektronia korkeammalla, eli oikealla edellä olevassa järjestyksessä, jätetään tarkastelun ulkopuolelle, sillä niiden ei oleteta vaikuttavan elektronin kokemaan ydinvaraukseen.


title: Slaterin säännöt

text: Bromin 3d elektronin kokeman varjostustekijän laskeminen:


title: Slaterin säännöt

text: Kirjoitetaan elektronikonfiguraatio: 1s2s2p3p4s3d4p


title: Slaterin säännöt

text: Jaotellaan orbitaalit pääkvanttiluvun perusteella sulkuihin: (1s)(2s,2p)(3s,3p)(3d)(4s,4p)


title: Slaterin säännöt

text: Jätetään huomiotta 3d orbitaalista oikealla (ulkokuorella) olevat 4s ja 4p orbitaalien elektronit ja lasketaan vasemmalla (lähempänä atomiydintä) olevien elektronien aiheuttama varjostus: σ[3d] = 1.00 * 18 + 0.35 * 9 = 21.15


title: Maria Guise

text: Maria Guise (, myös Maria Lothringenilainen; 22. marraskuuta 1515 Bar-le-Duc, Lothringenin herttuakunta – 11. kesäkuuta 1560 Edinburgh, Skotlanti) oli ranskalaissyntyinen Skotlannin kuningatar. Hän toimi Skotlannin sijaishallitsijana tyttärensä Maria Stuartin alaikäisyyden aikana vuosina 1554–1560.


title: Maria Guise

text: Maria Guisen isä oli Claude Guise, Lothringenin herttuakunnan prinssi, josta Ranskan kuningas teki ensimmäisen Guisen herttuan vuonna 1527. Marian äiti oli Antoinette de Bourbon, Bourbon-suvun ensimmäisen hallitsijan Anton Bourbonilaisen täti. Marian veljiä olivat Ranskan katolilaisten johtajat François ja Charles Guise. Maria meni vuonna 1534 ensimmäisen kerran naimisiin Longuevillen herttua Ludvig II d’Orléansin kanssa ja synnytti tälle yhden pojan, mutta jäi leskeksi vuonna 1537. Seuraavana vuonna Maria nai Skotlannin kuningas Jaakko V:n. Myös Englannin kuningas Henrik VIII oli kosinut häntä.


title: Maria Guise

text: Jaakko V kuoli vuonna 1542 vain muutamaa päivää ainoan eloon jääneen lapsensa Marian syntymän jälkeen, jolloin vastasyntyneestä Maria Stuartista tuli välittömästi kuningatar. Sijaishallitsijaksi tuli aluksi kuningasperheen sukulainen, jaarli James Arran. Maria Guise suostutteli vuonna 1543 parlamentin hylkäämään Arranin neuvottelemaan Maria Stuartin kihlauksen Englannin kruununprinssi Edvardin kanssa. Maria Guisesta tuli samana vuonna sijaishallitsijan tueksi nimitetyn neuvoston jäsen. Vuonna 1546 tapahtuneen kardinaali David Beatonin murhan jälkeen Marian on katsottu olleen Skotlannin hallituksen vahva nainen. Hän junaili vuonna 1548 sopimuksen tyttärensä Maria Stuartin kihlauksesta Ranskan kruununprinssi Fransin kanssa, jolloin viisivuotias kuningatar lähetettiin varttumaan Ranskaan.


title: Maria Guise

text: Jaarli Arran erosi huhtikuussa 1554 sijaishallitsijan tehtävästä, joka siirtyi nyt muodollisestikin kuningataräiti Maria Guiselle. Hän pyrki tiivistämään Skotlannin ja Ranskan liittoa. Uskonpuhdistus oli noihin aikoihin jo käynnistynyt Skotlannissa, mutta Maria Guise oli katolilainen. Aluksi hän oli uskonnollisissa kysymyksissä sovitteleva ja sai protestanttien tuen vuonna 1558 viimein toteutuneelle Maria Stuartin ja kruununprinssi Fransin avioliitolle. Ilmeisesti Ranskan painostuksesta Maria Guise hylkäsi pian tämän jälkeen uskonnollisen suvaitsevaisuuden ja ryhtyi toteuttamaan ankaraa vastauskonpuhdistusta. Protestanttisia saarnaajia vastaan suunnatut oikeustoimet johtivat toukokuussa 1559 uskonpuhdistaja John Knoxin johtaman kapinan puhkeamiseen Perthissä. Protestanttiset lordit kokosivat sotajoukon, joka valtasi pääkaupunki Edinburghin, ja he julistivat pakoon lähteneen Maria Guisen 21. lokakuuta 1559 erotetuksi sijaishallitsijan tehtävästä.


title: Maria Guise

text: Ranskan lähettämien apujoukkojen tuella Maria valtasi Edinburghin pian takaisin, mutta Skotlannin protestantteja tukenut Englanti vastasi tähän lähettämällä armeijansa huhtikuussa 1560 piirittämään ranskalaisten tukikohdan Leithissä Edinburghin lähellä. Pattitilanteessa Maria Guise vetäytyi sairaalloisena Edinburghin linnaan, jossa hän kuoli saman vuoden kesäkuussa. Kuolinvuoteellaan hän vetosi Skotlannin aatelisiin, jotta nämä hautaisivat kiistansa ja vannoisivat uskollisuutta kuningatar Maria Stuartille. Toive toteutui pian Maria Guisen kuoltua, kun Skotlannin uskonsota päätettiin Edinburghin rauhansopimuksella. Maria Guise haudattiin Reimsin katedraaliin Ranskassa.


title: Rokytne

text: Rokytne (, ) on kaupunkityyppinen taajama ja Rokytnen piirin keskus Ukrainan Kiovan alueella, 85 kilometriä maan pääkaupungista Kiovasta etelään. Maanteitse matkaa pääkaupunkiin on 110 kilometriä. Vuonna 2017 taajaman väkiluvuksi arvioitiin 11 154; koko Rokytnen piirissä oli 26 994 ihmistä.


title: Wolfenstein II: The New Colossus

text: Wolfenstein II: The New Colossus on MachineGamesin ensimmäisen persoonan ammuntapeli "Wolfenstein"-pelisarjaan. Peli on julkaistu 27. lokakuuta 2017 PlayStation 4, Windows ja Xbox One -alustoille. Peli on tulossa vuonna 2018 Nintendo Switch -alustalle.


title: Wolfenstein II: The New Colossus

text: Peli on herättänyt Yhdysvalloissa huomiota ennen julkaisua.


title: Wolfenstein II: The New Colossus

text: Kati Outinen on antanut äänensä suomalaiselle Ritva Tuomivaara -nimiselle hahmolle pelissä.


title: Wolfenstein II: The New Colossus

text: Muropaketti antoi pelille 4,5/5 tähteä arvostelussaan.


title: Wolfenstein II: The New Colossus

text: V2.fi antoi pelille 5/5 tähteä arvostelussaan.


title: Amigan pelintekijän opas

text: Amigan pelintekijän opas on suomalainen kirja videopelien kehityksestä Amiga-tietokoneelle.


title: Amigan pelintekijän opas

text: Kirja käsittelee Amigan laitteiston ja piirisarjan ohjelmointia kuten "copper" ja "blitter", DMA:n käsittely ja laitteistokeskeytykset. Kirja käsittelee ohjelmointia pääasiassa assembly-kielellä ja liitteessä on kielellä tehty peliohjelma. Kirjassa kuvataan sprite-grafiikan käsittely ja vektorigrafiikka ns. piiloviivojen poistolla.


title: Goyang

text: Goyang (, hanja 高陽市) on kaupunki Etelä-Korean Gyeonggin maakunnassa, Hanjoen koillispuolella. Se on pääkaupunki Soulin luoteenpuoleinen naapuri; kaupunkikeskustojen välimatka on noin 17 kilometriä. Vuonna 2016 kaupungin väkiluvuksi arvioitiin 1 039 684.


title: Goyang

text: Kaupunkiin kuuluu kolme piiriä: Deogyang-gu, Ilsanseo-gu ja Ilsandong-gu. Soulin metron linja 3 kulkee Gouangiin ja kaupungissa on monia Soulin suurkaupunkialueen paikallisliikenteen rautatieasemia. Kaupungissa toimii useita yliopistoja ja korkeakouluja.